text:
ननकी ये बात म विश्वास नई करत रिहीस हे के जउन समाज परिवार के मुंहू ओकर गउ सेवा के प्रसंसा करत नई पिरावै उही परिवार अउ समाज ओकर ऊपर गउ हतिया के आरोप लगाही, ओला हिकारत के नजरिया से देखही। दूसर के बात का करबे ओकर पत्नी – रमसीला, ओ पत्नी जउन सात फेरा आगी के आगू म ले रिहीस अउ सात जनम तक संग म सुख दुख बांटे के कसम किरीया खाय रिहीस उहू हर दोस मढ़े बर नई चुकत रिहीस। जब खुदे के छइंहा संग छोड़ देही त आदमी करही त करही का ? ओकर छइहां रिहीस रमशीला। उहू हर ओकर संग दे के बदला ओकर खिलाफत म चले गे रिहीस। गाय के मरे के जिम्मा ननकी ऊपर थोपे ले नई चुकत रिहीस। ननकी करे त करै का ? ओकर हिस्सा म तो परिवार – समाज हर पश्चाताप सउंप दे रिहीन। ओहर प्रतिकार घलोक नइ कर सकै। ओकर सुनने वाला कोनो नई रिहीन। एक झन भी ओकर संग देतीस त ओहर प्रतिकार करे के या फेर अपन सफई दे के साहस करतीस पर इहां सब के सब ओकर काम ल घिनौना बताये बर, प्रमाणित करे कर चूकत नई रिहीन।
अंधियार कोठा म ओला गुढ़ी चंउरा म सकलाये गांव वाले के चेहरा दिखे लगे रिहीस। बइसका म सकलाये लोगन मन के आवाज सुनाई दे लगे रिहीस। गांव के अइसन – अइसन लोगन मन बइसका म सकलाये रिहीन जउन मन ल गांव के बइसका से कभू कोई मतलब नई रहै। बइसका म सकलाये गांव वाले मन ओकर ऊपर गउ हतिया के दोस मढ़े बर कोताही नइ बरतत रिहीन अउ ओकर ऊपर घृणित नजर डारे ले बाज नई आवत रिहीन।
गुड़ी चंउरा के जुरे बइसका म दोनो पक्ष अपन – अपन बात ल रखिन। राम्हू किहीस – ननकी गउ प्रेमी आवै मगर ओकर करम से अइसन लगथे ऐकर गउ प्रेम सिरफ देखावा अउ छलावा आवै। मोला लगथे ननकी जउन परकार के करम करे हे ओहर गउ हतिया ही हे, बाकी पंचाइत के निरनय …।
अवसर मिले रिहीस त जगनू घलोक बोले बर काबर चूकतीस। ओला ओ दिन के सुरता आ गे जब ओकर गाय ननकी के खेत म खुसर के फसल ल चर दे रिहीस। ननकी हर गाय ल खेत ले हंकाल के जगनू ल केहे रिहीस – देख जगनू जब तब तोर जानवर मन खेत म खुसर के फसल ल बरबाद कर देथे। तंय ऐला अपन घर म बांध के रख या फेर बरदीहा ल चेता दे – गाय बरदी छोडक़े झन भागे नई तो बिवस हो के मोला तोर जानवर मन ल कांजी हाउस ले जाना परही।
जगनू के जानवर मन भागोड़ा रिहीन। बरदी ले कतका बेर छिटक के खिसके बरदीहा घलोक गम नई पाय। जब बरदीहा गम नई पात रिहीस त ओला पता कइसे चलतीस के जगनू के जानवर बरदी ले छंट गे। एक – दू बार जगनू हर बरदीहा ल चेताय के परियास करे रिहीस। तब बरदीहा के जुवाब रिहीस – गांव भर के जानवर एक डहर त तोर जानवर एक डहर। मिलखी मारते बरदी ले खिसक जाथै। बरदी म लाय बर दउड़ो त हाथ नइ आवै। अब तहीं बता तोरे जानवर के पाछू दिन भर भागहू त दूसर के जानवर ल कोन चराही। मोर सलाह हे – तंय अपन जानवर मन ल कोठा म बांध के रख।
बरदीहा के बात सुन के जगनू तिलमिला के रिहीस। पर करे त करे का ? ओकर एक जानवर के अइसन हाल होतिस त घर म बांध के रख लेतिस मगर ओकर मेर दू बइला, दो गाय अइसे चार जानवर रिहीन। ये मन ल ओहर घर म बांध के रखतीस त रखतीस कइसे। चार जानवर के हाल ये रिहीस के एक भी अइसन नई रिहीस जउन दिन भर बरदी म रहै। ओमन बरदी ले एक एक करके अइसे खिसके जइसे आपस म सुंता होय रहय होही। ननकी के भासा अउ कई गांव वाले मन जगनू ल कही डर रिहीन। जगनू ल आय दिन जानवर मन के सेती ककरो न ककरो सुनेच ल परे। आज ओला सुनाये के अवसर मिले रिहीस। ओहर किहिस – राम्हू के कहिना गलत नई हे। वास्तव म यदि ननकी के मन म जानवर के प्रति प्रेम होतिस त मोला नई कहितीस के तंय अपन जानवर मन ल घर म बांध के रख नई ते कांजी हाउस म ओइला देहूं। मोर तो कहीना हे – ननकी के अपराध ल सामान्य अपराध न माने जावै। ननकी ल कड़ा दण्ड दे जावे। मोला तो लगथे ननकी जान सुन के गाय ल अतेक जोर से धकेल दीस होही के गाय के परान पखेरु गिरते सांठ उड़ा गे।
जगनू के बात ननकी ल चुभ गीस पर चार समाज के बीच अपन सफई दे त दे कैसे ? ओकर बाई जउन ओकर संगेसंग चलने वाली रिहीस। उहू आज पंचाइत म ओकर बिरोध म चल दे रिहीस। अइसन म ओकर सफई के असर समाज म होतिस ये बात नई रिहीस। ओहर मुड़ न नवा के पंचाइत म किहीस – मंय अपन सफई म का काहौ ? कहहूं भी तो काबर ? पंचाइत मोर सफई म धियान देही अइसन नई लागै। पंच परमेश्वर इहां सकलाय हे। जउन निरनय करही, मोला स्वीकार हे …।
पंचाइत म जुरे लोगन मन के बीच कानाफुंसी होइस। निरनय सुनाय खातिर आपस म सुलह होइन। पंचाइत अपन निरनय सुनावत किहीस – भले ही ननकी से ये अपराध अनजाने में होइस होही। पर अपराध तो अपराध आवै। समाज म गउ हतिया के प्रवृत्ति दिन दिन बाढ़ते जात हे। मूक पशु मन के प्रति संवेदना मरते जावत हे। अपन पालतु पशु मन ल जेन माहौल म बांध के रखथन ओहर कतेक अमानवीय, क्रूर और पीरा दायक होथे ऐकर अहसास हमू ल होना चाही। पालतु पशु मन के प्रति हमरो मन म संवेदना जागना चाही। ननकी ले जउन अपराध होय हवै ओहर गउ हतिया ले कम नई। गउ हतिया ल हमर समाज महापाप माने हे अउ ऐकर प्रायश्चित के हल घलोक निकाले हे। ननकी ल एकाइस दिन उही कोठा म काटे ल परही जिंहा ऐकर गाय बंधात रिहीस। ये एकाइस दिन म न ननकी कोठा ले बाहिर आ सके अउ न ही कोनो कोठा म जा सके। हां, ओकर बाई ह समय म जेवन परोसही उहू हर परदा म। ये बीच म जउ कोई ननकी ल देखही उहू दण्ड के भागीदार होही चाहे ये मा ओकर बाई रमसीला ही काबर न होय।
पंचाइत के निरनय बाद ओला कोठा म धकेल दे गीस। उहां ननकी ल ओ दिन के सुरता आये लगीस जब मालती ल ओहर पहली बार अपन कोठा म ल के बांधे रिहीस। मालती ल जब बिसाये बर सरजू के पास गीस त उहां सरजू के मरजी चलीस। ओकर दाम म मालती ल बिसाये ल परिस। मालती ल लेके जब ननकी घर अइस त रमसीला खुशी के मारे फुल गे। उहू चाहत रिहीस के ओकर घर एक ठन गाय होवै। गाभीन होवै अउ बछरु जनमे। घर के ही दूध, दही, मही, घीव खाये ल मिलै। जाने ओ कोठा कब के बीरान परे रिहीस। जब मालती पहली बार बिहा के अइस तब कोठा म एक मरही – खुरही गाय बंधाये रिहीस, कुछ दिन बाद ओहर अपन परान ल तियाग दीस। तब ले कोठा डहर झांक के देखे के फुरसत ककरो मेर नई रिहीस। अब मालती आ गे रिहीस। पहिली ओला अंगना म बांधे गीस फेर कोठा के साफ सफई कर उहां बांध दे गीस।
मालती के सेवा जतन म कभू रमसीला चुकत रिहीस न कभू ननकी। समय म दाना पानी मिलते गीस। मालती फुनाते गीस। दिन सरकिस अउ एक दिन उहू अइस जब मालती गाभिन हो गे। ओ दिन रमसीला के संग संगे ननकी के खुशी के का कहिना। मालती हर समय म एक सुन्दर स्वस्थ बछवा ल जनम दीस। अब तो मालती के देखरेख अउ सेवा जतन अउ बाढ़ गे। मालती दूध दे लगीस। दूध के संगे संग दही, मही अउ घी के सुवाद चखे ल मिले लगीस।
ननकी खेती – किसानी ले थक मांद के आवै। रमसीला ओला जेवन परोस दे जे बर चिल्लावत रहै पर ननकी मालती के पीला संग खेले ल लग जावै। फेर मालती बर कोठा म कांदी डारे ल चल देवै। रमशीला कहत रही जावै – मालती संझा कुन बरदी ले लहूटही उहू म कांदी चर के फेर अतेक जल्दी काबर ? पहिली तुमन जे लव फेर कांदी डारत रहीना मालती बर। ननकी कोठा ले चिल्ला के रमसीला से कहै – तोर से एको काम नई होवावै। कोठा ल देख तो कतेक चिखला माते हे। मोला लगथे तोर जरा भी धियान कोठा के साफ – सफई म नई जावै। रमसीला ताना मारे। कहै – ठीक हे .. ठीक हे, पहिली जे लो फेर खुदे कोठा के साफ सफई कर लेना। जेवन के तुरते बाद ननकी कोठा म बाहरी धर के घुसर जावै अउ सफई करे लगे पर काला साफा करतीस। उहां चिखला माटी राहय तब न ? पूरा साफ – सफाई के काम तो रमशीला निपटा डरे रहै। ननकी जइसे जाय रहै वइसने लहुट जावै, बाहरी ल धर के।
जिंहा बिहिनिया संझा कांदी दे के जवाबदारी ननकी पर रिहीस उहीं गोबर उठाये अउ कोठा ल साफ – सफई करे म रमसीला जरा भी आलस नई देखात रिहीस। रात म जब ननकी सोवै त मालती के बछरु ल अपन खटिया के खुरा म बांध के राखै। रात भर ओहा जतका आरो बछरु के लेवय ओतके आरो मालती के लेवत रहै। जब – जब रात म ओकर नींद उजरे ओहर एक नजर कोठा म बंधाये मालती ल जरुर देखतीस। वोला सुकून मिलय कि मालती पगुरावत आराम करत हवै। बिहिनिया होते सांठ बरदिहा पहुंच जावै। बरदिहा के आवै के भनक बछरु ल लग जावै। ओहर हम्मा – हम्मा चिल्लावन लागै। कोठा म बंधाये मालती तक आवाज पहुंचे। बरदिहा बछरु ल खोल देवै। बछरु दउड़ के अपन महतारी मेर पहुंच दूध पनपाय बर थन ल चुसे लगे। कुछ देर बाद बरदिहा बछरु ल मालती ले दूरिहा कर दे अउ कसेली भर दूध दूहू के बछरु ल छोड़ देवै। बछरु महतारी के दूध पीये लगे।
ननकी कभू सोचे भी नई रिहीस के गउ सेवा के ओला अतेक बड़ सजा मिलही। पर अब करतीस त करतीस का ? ओकर ऊपर गउ हतिया के कलंक लग गे रिहीस अउ पंचाइत इककाइस दिन बंद कुलूप कोठा म बिताये के निरनय दे दे रिहीस। ननकी जइसे कोठा म घुसरिस, ओला मालती दिखे लगीस। ओला लगे लगीस – मालती मरे नई, जिंदा हे। पर सच्चाई इही रिहीस के मालती ये दुनिया ल छोड़ के परलोक सिधार चुके रिहीस। ननकी ल ये बात के पश्चाताप रिहीस के जब मालती के खुर से ओकर पांव दब गे तब हकाल के दूरिहा कर देना रिहीस। धक्का नई मारना रिहीस। ओहर धकेलिस तेकरे सेती मालती गिरगे अउ ओकर प्रान निकल गे। इककाइस दिन कोठा म काटना ओकर बर कठिन परिछा रिहीस। इककाइस दिन … पूरा इककाइस दिन। ओला इककाइस जनम के बरोबर लगे लगीस। बाहिर बछरु के हम्मा – हम्मा ओकर करेजा ल चीरे असन लगे। ओकर मन होवत रिहीस – जाके बछरु ल गला लगा ले। ओला दुलारे – पुचकारे। पर इहां कहां संभव रिहीस। कोठा से निकलना तो दूरिहा के रिहीस, कोठा म दूसर के खुसरना घलोक मना रिहीस। रमसीला बाहिर ले कोठा के भीतर जेवन के थारी ल धकेल दे। दू – तीन दिन ननकी से जेवन करे नई गीस पर भूखे पेट रहतीस त कब तक अभी तो ओला पूरा इकाइस दिन काटना रिहीस।
समय निकलत गीस। दिन के गिनती होते गीस। एक … दू … तीन … बीस … पूरा बीस दिन होगीस ननकी ल अंधियार कोठा म कैद होवै। ओहर उजियारा के तलास म रिहीस। बाहिर के उजियारा नइ ओला ओ उजियारा के तलास रिहीस जउ उजियारा ओला इककाइस दिन बाद अपन करम के पश्चाताप के बाद मिलना रिहीस। पाप धोवै के बाद मिलइया उजियारा के। बीसवां दिन अउ बीसवां रात के आखिर पहर म ओकर नींद उजर गे। ओला लगे लगीस – इहीं कहीं मालती ठाढ़े हे अउ अपन गोसइया के दुर्दशा ल देख के बिकट दुखी हवै। ओकर आंखी म आंसू हवै अउ ननकी ओ आंसू ल पोंछे के परयास करे के बाद भी नई पोंछ पावत हवै।
सूरुज उगे म अभी थोरिक देरी रिहीस। ननकी के कान तक मालती के बछरु के आवाज अइस। रमसीला अंगना ल बाहरत रिहीस। अचानक मालती के बछरु हर गला म बंधाये गेरवा ल तोर दीस। रमसीला ओला धरना चाहीस। रमसीला ओला धर पातीस ओकर पहिली बछरु हर कोठा के कपाट ल पेल के कोठा म घुसर गे। ओहर ननकी के तीर म जाके खड़ा होगे अउ ननकी ल चांटे लगीस। ननकी ल लगीस – ओकर सारा पाप धोवा गे। ओकर आंखी छलछला गे। ननकी बछरु ल पोटार लीस। ननकी ल लगीस – ओहर अनजाने म जउन अपराध करे रिहीस, ओकर सजा भोग डरिस। ओकर मन म जउन अपराध भाव रिहीस ओहर खतम होगे। ओकर ऊपर पोते कालिख बिहिनिया के उजियारा के संग मिटा गे। अब अंगना भर सूरज के उजियारा बिगर गे रिहीस।


c: text/html

text:
सुप्रीम कोर्ट अब मॉब लिंचिंग के घटना ल रोके अऊ घटना के दोषी मन ल सज़ा देवाए बर कड़क हो गए हे। कोर्ट ह सुकरवार के दिन सबो राज्य मन ल निर्देश देहे हे के वो मन एक हफ्ता म भीड़ के हिंसा ल रोके अऊ घटना के दोषी मन के खिलाफ कार्रवाई बर सुप्रीम कोर्ट के तरफ ले तय करे गए निर्देश मन ल लागू करवावंय।
Related Articles
कर्नाटक के कोडागू जिला म घलोक बचाव अऊ राहत अभियान तेज
बारिश ले प्रभावित कर्नाटक के कोडागू जिला म घलोक फिलहाल बचाव अऊ राहत अभियान तेज कर दे गए हे। केरल के सीमा ले लगे ए जिला म हालात अब नियंत्रण म हे। बारिश के कहर के कारण इहां कम से कम 12 मनखे मन के मौत हो गए हे अऊ हजारों मनखे मन ल बेघर […]
तेलंगाना विधानसभा भंग
तेलंगाना सरकार ह विधानसभा भंग करे के सिफारिश कर देहे हे। ए संबंध म सीएम के चंद्रशेखर राव ह कैबिनेट म प्रस्ताव पास करे रहिन। तेलंगाना विधानसभा के कार्यकाल अवइया साल खतम होवइया रहिस। कैबिनेट बैठक के बाद सीएम के चंद्रशेखर राव ह राज्यपाल ईएसएल नरसिम्हन ले मुलाकात करिन। मुहाचाही: मोबिलिटी सम्मेलन म प्रधान मंत्री […]
साल 2025 तक तियार होगी छत्तीसगढ़ के विकास के बुलंद इमारत : डॉ. रमन सिंह
मुख्यमंत्री डॉ. रमन सिंह ह कहिन के गांव, गरीब, किसान मन के बेहतरी बर राज्य सरकार कोति ले पाछू 15 बछर म करे काम मन ले प्रदेश म विकास के बुनियाद तैयार होए हे। एखर बुनियाद म अटल दृष्टि पत्र के जइसे साल 2025 तक छत्तीसगढ़ के विकास के बुलंद इमारत तैयार होही। उमन कहिन […]

robotstxt: allowed

filter: keep


text:
लोक कथा : घंमडी मंत्री
एक राज में एक राजा राज करय। वो राज म अन्न-धन, गौ-लक्ष्मी, कुटुंब-परिवार के भरपूर भंडार रहय, सब परजा मन सुखी रहय। सबो कोती बने सुख संपत्ति रहय। कोन्हों ला कोन्हों किसम के दुख-पीड़ा नई सतावय। एक समे के बात आय। राजा के मंत्री मन ला बहुत घंमड होगे कि वो राज मे उंखर ले जादा बुद्धिमान जीव कोन्हों नइ हे। ओमन सब परजा ला मूरख समझे अउ सोचय कि राज के सुख षांति सब हमरे भरोसा म हावे। मंत्री मन के हाव-भाव ला देख के राजा जान डारिस कि येमन ला अपन बुद्धि ऊपर घंमड होगे हावे। समे रहत इखर घंमड ला तोड़ना बहुत जरूरी हावे नही ते ये बीमारी बढ़ते जाही अउ राज के सुख-षांति ला नश्ट कर दीही। राजा ह उपाय सोचे लगिस। वोला एक उपाय सूझिस, तब ओहा सब मंत्री मन ला राज दरबार मे बला के किहिस-‘‘बहुत दिन होगे हावे अपन राज ला घूमे नई हन, चलो आज हमन अपन राज भर ला घूम के देख के पता करथन कि हमर राज म परजा मन कतका सुखी हे धुन दुखी हावे।‘‘
राजा के आज्ञा पाके सब मंत्री मन अपन-अपन वाहन ला सजाय लगिन। अपन-अपन वाहन म सवार हो के सब मंत्री मन राजा के आधू-पाछू चले लगिन। कुवांर के महीना रहय। मार लक लक ले घाम करत रहय।
एक ठउर म एक किसान ला काम करत देख राजा ह मंत्री मन ला उही मेरन ठहरे बर किहिस। साठ बछर के सियान किसान ह नांगर फांद के खेत ला जोतत रहय। राजा ह वो किसान के तीर म जाके पूछिस-‘‘कइसे बबा अदरा नई बरसिस का?‘‘ किसान किहिस-‘‘बरसिस राजा साहब फेर खोचका डबरा के पुरतीन होगे।‘‘ राजा फेर पूछिस-‘‘अउ मघा के काय हाल चाल रिहिस?‘‘ अब मघा के काय बतावव राजा साहब, बरसिस फेर जिहाँ के चीज तिहाँ चलदिस। किसान के बात सुनके राज ला बड दुख होइस। राजा किहिस-‘‘अच्छा बबा! ये बता उŸारा चितरा म बरसिस के नई बरसिस?‘‘ बरसिस राजा साहेब तभे तो मैहा ये कुवांर के महीना मे नागर जोंतत हवं।
राजा अउ किसान के गोठबात ह मंत्री मन के समझ म कुछु नई आवत रहय। बात के रहस्य ला मने मन म सोचत सब झन आघू बढगे। भ्रमण के बाद सब मंत्री अउ राजा ह राज महल म पहुँचिन। सब अपन अपन आसन म बइठिन तब राजा पूछिस-‘‘देखव जी मंत्री हो ,इहाँ सब एक ले बढ़ के एक विद्ववान हव। अभी सब झन वो किसान के संग मोर गोठ-बात ला सुने हव। आप मन ला बस वो गोठबात के रहस्य ला बताना हे। एकर बर आप मन ला एक महीना के समे दे जावत हावें। जउन मंत्री ह ये गोठबात के मतलब ला सबले पहिली बता दिही वोला सोन के सौ मोहर इनाम दे जाही अउ राज के प्रधान मंत्री बनाय जाही।‘‘ अतका कहिके राजा ह सभा समाप्त करे के घोशणा करिस ।
इनाम अउ प्रधान मंत्री बने के लालच में सब मंत्री अड़बड दिमाग लगा के राजा अउ किसान के गोठबात के मतलब निकाले के उदीम करिन फेर कोन्हो सफल नइ होइन। बड़े-बड़े ज्ञानी, ध्यानी अउ विद्ववान मन घला हक खागे। मंत्री मन किसान के हाथ पाँव जोड़ के वो बात के मतलब पूछे। किसान ला रंग-रंग के लालच देवय। किसान कहय जब तक राजा ह ये बात के मतलब बताय के आज्ञा नइ दीही तब तक मै नइ बता सकव। आखिर म सब मंत्री थक हार गे अउ राजा के तीर म जाके हार मान के कहिन-‘‘ये बात के मतलब ला समझना हमर बस के बात नोहे राजा साहब।‘‘ राजा किहिस-‘‘दिखगे तुंहर बुद्धिमानी, नानकुन बात के मतलब नइ समझ पात हव अउ मनमाने घंमड करथव। अब दरबार म उही किसान ह आके अपन बात के मतलब ला सबला समझाही।‘‘
बिहान दिन वो किसान ला राज दरबार मे बलाय गिस। किसान दरबार म आके सबला परनाम करके बइठगे। राजा ह इषारा करिस तब किसान किहिस-‘‘राजा साहब! वो दिन आप मन मोला पूछेव कि अदरा म बरसिस कि नइ बरसिस तब मैंहा कहेवं बरसिस फेर खोचका-डबरा के पुरतिन होगे। ये बात के मतलब आय आप के प्रष्न रिहिस जवानी म लोग लइका आइस ते नई आइस। खोचका डबरा के पुरतिन होगे के मतलब आय लइका तो आइस फेर जनम लेते ही मरगे। आप पूछेव मघा म बरसिस कि नइ बरसिस, मैहा कहेव बरसिस फेर जिहाँ के चीज तिहाँ चल दिस मतलब मोर अधेड़ावस्था म संतान तो होइस तेमन बेटी आय उंखर पालन-पोशण करेंव अउ उंखर बिहाव करके ससुराल बिदा कर देवं। आप के तीसरा प्रष्न रिहिस उतरा-चितरा के काय हाल चाल रहिस तब मे कहेंव उतरा चितरा म बरसिस तभे तो ये कुंवार के महीना म नांगर जोतत हवं मतलब बुढ़ापा म बेटा जनम ले हावे। बेटा अभी नान्हे हावे तभे तो मोला काम करना पड़त हे।‘‘ अतका बताके किसान ह चुपचाप बइठगे।
राजा ह ऊँच ऊँच सिहांसन में बइठे मंत्री मन कोती ला देख के किहिस-‘‘तुमन राज के परजा ला मूरख समझे के भूल करथव। परजा घला बुद्धिमान हावे। अपन बुद्धिमानी म घमंड करना बने बात नोहय। राज के सुख समृद्धि अउ षांति ह सब मिलके बनथे। आज ले सब किरिया खालेव कि घमंड नइ करना हे अउ राज के परजा के सनमान करना हे।‘‘
–वीरेन्द्र सरल
बोडरा(मगरलोड़)


text:
दुर्ग। जिला के चरोदा म महिला महा सम्मेलन म भाजपा के राष्ट्रीय अध्यक्ष अमित शाह के मंच म छत्तीसगढ़िया रीति-रिवाज ले खुमरी पहिनाके जोरदार सुवागत करे गिस। कार्यक्रम के बेरा सीएम रमन सिंह, भाजपा के राष्ट्रीय महासचिव सरोज पांडेय के संग ही भाजपा के कई बड़े नेता मउजूद रहिन। ये बेरा शाह ह महिला सक्ति ल नमन करत हुए कहिस कि अपन 35 बछर के राजनीतिक जीवन म अतका बड़े संख्या म महिला मन ल पहिली दरि संबोधित करत हवव। ओहा कहिस कि संगठन ले एक महिला जुड़के पूरा परिवार ल जोड़े के काम करत हे। शाह ह सरकार के योजना के जानकारी देहे के संग ही महिला मन ल चौथा दरि घलो रमन सरकार बनाए के संकल्प दिलाइस। अतका ही नइ शाह ह सीडी कांड ल लेके राहुल गांधी ऊपर जमके हमला बोलिस। शाह ह कहिस कि छत्तीसगढ़ म हमन मोदी अऊ रमन के जोड़ी के नेतृत्व म चुनई लड़बो। फेर कांग्रेस सीडी बांटके महिला मन ल सर्मिंदा करे वाले नेता मन के नेतृत्व म चुनई लड़ही। कार्यक्रम के बेरा मुख्यमंत्री रमन सिंह घलो मंच म मउजूद रहिस। सीएम रमन सिंह ह अपन संबोधन म कहिस कि प्रदेस के विकास म महिला मन के अहम योगदान हे। संग ही ओहा सरकार के द्वारा महिला मन बर चलाए जा रहे योजना के बारे म घलो बताइस, एकर संग ही सीएम ह कहिस कि छत्तीसगढ़ कहे ले ही मातृ सक्ति के सम्मान होथे।
Home ताजा समाचार अमित शाह ल खुमरी पहिनाके जोरदार सुवागत करे गिस


text:
सिरीपंचमी का सगुन
जान चिन्हार
सिंघाय कहारः- किसान
माधोः- सिंघाय कहार का बेटा
जसोदा:- सिंघाय कहार की घरवाली
कालू कमार:- एक लोहार
कमला:- कालू कमार की घरवाली
गंॅजेड़ियाः- बूढ़ा रेलवे मिस्त्री
धतुरियाः- जवान रेलवे मिस्त्री
कोटवारः- हांॅका लगोइया
हरखूः- गांॅव का किसान
मनखे 1,2,3,4,5,ः- सभी किसान
गांॅजा, बिड़ी, सिगरेट और शराब पीना स्वास्थ्य बर हानिहारक हावय।
दिरिस्यः 1
ठौर:- सिंघाय के घर
अनमना मन ले सिंघाय आथे, कौंआ बोलथे- कांव कांव
सिंघायः- असुभ, असगुन बोली कौंआ के, टेड़गा फाल, टेड़गा भाग।
माधोः- ददा आगिस, ददा आगिस, सबले पहिली मोर ददा आगिस, मोर बर नानकुन रांॅपा बनवाय ददा, देखों काहांॅ हावय मोर रांॅपा।
सिंघाय अंगना के बरत चुल्हा मा फाल ला फेंक देथे, हा हा करत जसोदा आथे।
जसोदा:- तोर मति मारा गिस हे का? का होगिस हे तोला?ऐन सिरीपंचमी के दिन फाल ला कोन्हों चुल्हा मा फेंकथे?
सिंघाय:- ठीक करेे हों। फालेच ला नीही, आभी नागर ला घलो चूंॅद के।
जसोदाः- चुपे रहा, अलच्छन कुलच्छन बात ला जुबान मा झन लावा। का होइस हे, बोलत काबर नी आ?
सिंघाय:- इसने खेती बारी के।
माधो रोवत हवय, माधो बबुआ, एती आ, रो झन।
जसोदाः- बबुआ ला चुप परात हावस अउ खुदे कलपत हावस,बोलत काबर नीअस, माधो के बापू, बोलत काबर नीअस।
सिंघायः- आप हामन खेती नी करन, माधो के दई,मैंहर तय करे हावौं, आज कालू कमार हर दस झिन के आघू मा मोला बेपानी कर दिस, फाल टेड़गा कर दिस।
जसोदाः- फाल टेड़गा कर दिस?
सिंघायः- दस डेढ़े पंदरा मन धान मैंहर नी दे हवौं, तेकर सेती, अउ दिहां काहांॅ ले पंदरा मन धान, बाप रे।
जसोदा बांॅस के पोंगी से फाल ला निकालत हे।
जसोदाः- खैन धान के बात नी होइस, असल कारन मैंहर जानत हवौं, ओ दिन कालू के घरवाली कमला हर हामर खेत ले एक बोझा कुसियार चूंॅद के ले जात रिहिस, मोर ले गरमा गरम बतकही हो गिस, लइका बर, एक डांॅग नीही चार डाॅंग कुसियार ले जाथिस, कोनहों बात नी रिहिस? फेर बोझाभर कुसियार, बिना पूछे चूंॅद के, ता फेर का कहा जाय, कड़कके कुसियार फेंक दिस, ओई दिन मैंहर समझे रेहें ओ पतलजीभी ला।
सिंघाय:- कब ? कोन दिन?
जसोदा:- इ पांॅच सात दिन होइस हावय।
सिंघायः- तैंहर मोला केहे काबर नीही? अउ कुसियार ला का करे? काहांॅ दे आय?
जसोदा हुक्का बर चिलम बनाय बर लागिस।
जसोदाः- चिलम मा माखुर डारत, — केहे के का बात रिहिस, मइलोग मन मा इसने झगरा होवत रइथे, कुसियार ला मैंहर हाट मा बेंच दें।
सिंघायः- सिरीपंचमी के पहिली काबर झगरा करे बेकार, आप इ टेड़गा फाल ले सिरीपंचमी के नांगर कइसे ठाढ़ करबो।
जसोदाः- जान बूझके झगरा मोल लेय बर आय रिहिस, कालू के घरवाली, ओकर पेट मा बड़ पहिली ले बदमासी पलत रिहिस, आप समझे असल कारन।
सिंघायः- असल कारन, मईलोग मनला सबो कारन मालूम हो जाथे सबा ले पहिली, माधो बबुआ!
जसोदाः- आप ता गलती हो गिस।
सिंघायः- उदास झन हो माधो के दाई।
जसोदाः- उदास नी होवत हों सोचत हावौं, रूकजा।
सिंघाय:- आज सिरीपंचमी के दिन कोन खाही, परेवा काबर निकालत हस माधो के दाई।
जसोदाः- सबर करा, भगवान हर चाही ता, खिचड़ी के पानी उतार दों या फेर तैंहर रांॅधबे।
सिंघाय:- तैंहर जात काहांॅ हस?
जसोदा आधा सेर गोरस, सेर भर अरवा चउर, मंूंॅग के दार धरिस।
सिंघाय:- काहांॅ जात हावस, हाट मा, कहत हवौं, दुनिया के कोन्हों नही छुअय तोर टेड़गा फाल।
जसोदाः- माधो के ददा, तैंहर बइला मनला धो, मैं आभी आत हवौं, पाव कोस भ्ंिांया जात जात जतका बेरा लागिही।
जसोदा चल देथे
सिंघाय:- काहांॅ गिस, भगवान जाने!
माधोः- दई मोर बर रांपा लेबर गिस हावय।
दिरिस्य:2
ठौर:- लुहार सार
कालू कमार फाल बनात हावय, चार पांॅच मइनसे अउ बइठे हवे, एकठन फाल ला जानबूझ के टेड़गा करदिस।
सिंघायः- अच्छा, तैंहर मोर फाल ला टेड़गा कर दे, कालू
कालू कमारः- ता का करथें? ता का करथें? एक नीही दू नीही, पूरा पांॅच साल के खैन बांॅचे हावय, न अगहनी फसल मा ऐ चुटकी धान अउ न रबी फसल मा एक मुट्ठी चना, खैन खातिर कछेरी मा नालिस करे बर तो नी जांॅव, का करथे?
सिंघाय:- ऐन सिरीपंचमी के दिन।
कालू कमार:- ऐन केन बतकही पंचइती बुलाके करबे, सिंघाय, बइठे हवे इहांॅ जुआर भर ले किसान, छोटे बड़े। इमन मेर बिचार कराव।
फाल ला टोकरी मा धर के चल देथे।
सबोझन:- मियाद के घलो एक ठन हद होवत हवय।
दिरिस्य: 3
ठौर:- रेलवे पुल के तीर
जसोदा ले कहानी सुन के गंजेड़िया कइथे।
गंजेड़ियाः- सिरीपंचमी के सगुन लेके आय हस, माधो के दाई।
धतुरियाः- एमा सोचे बिचारे के का बात हवय, मास्टर, पीट देवा फाल।
गंजेड़ियाः- पाछू कोन्हों झंझट करिही गांववाला मन ता।
धतुरिया:- तहूंॅ घलो किसे गोठियाथा मास्टर! रेलवही के हद मा कोन झंझट करे आही, तेमा देहात के मनखे।
गंजेड़ियाः- जसोदा ला देख के मनेमन सोचत हवय- दुपहरिया फूल! बढ़िया बात! बइठ, बइठ आराम ले बइठ।
जसोदाः- जरा जल्दी मिस्त्री जी, सगुन के बेरा मा आप देर नीए।
गंजेड़ियाः- काहांॅ हे टेड़गा फाल?
जसोदा टेड़गा फाल ला देथे, गंजेड़िया ओला आगि मा डारथे, लाली होय के पाछू हेरथे,
धतुरियाः- सौ चोट लुहार के ता एक चोट सरकार के।
लाली टेड़गा फाल ला हेरके निहाई मा राखथे, ठनांग ठनांग ठनांग
जसोदा के मुड़ी के ओनढा घरि घरि सरक जाथे, फाल के पाछू भोथरी रांपा हेरथे।
धतुरियाः- ओनढा मा लुकाके अउ का का राखे हावय, न जाने अउ का का।
जसोदाः- लजात- बस इच रांपा हवय, अउ एकठन नानकन रांपा बना देथा ता, हंॅसिया ला मैंहर सिल मा टें लिंहा।
गंजेड़ियाः- बना दे धतुरिया, बना दे जो जो कहत हे सबो बना दे, रांपा के बेंट हामर मेर नी बनही।
धतुरियाः- अहू हर हो जाही, बड़खा बाकस मा कतकाकन जुन्ना बेंट हावय, धरा दिंहा।
गंजेड़ियाः- गांजा के दम लगात- धरा दे, धरा दे, तैंहर छांॅय मा बइठ गोरसवाली, बना दिही सबो ला, बना दे रे धतुरिया।
सबो बनाय के पाछू जसोदा कइथे।
जसोदाः- काल ले सिरीपंचमी के परसाद दिहां, केला अधपक्का हावय घर मा, गरीब हावन हामन।
गंजेड़िया:- कोन अमीर हे कोन गरीब हे, तोर गोसैंया भला गरीब हे, बस दस दिन हामन इहांॅ रबो, चाय बर पाव भर गोरस लागथे, परदेसी हन।
जसोदाः- पाव भर काबर, रोज मैंहर आधा सेर दे दिहांॅ।
धतुरिया बीड़ी छपचात, जसोदा के आघू मा एकठन बीड़ी फेंक दिस।
ज्सोदा:- मैंहर बीड़ी माखुर नी पीयों भइददा।
जसोदा जात हवय, गंजेड़िया ओला देखत हवय।
दिरिस्य:4
ठौरः- सिंघाय के घर
सिंघाय कंबल ओढ़ के सूतत हावय, पिंवरा धोती पहिर के माधो घुमत हवय।
जसोदाः- बबुआ तोर रांपा।
माधो खुस हो जाथे अउ आपन ददा ला बतात हवय।
माधोः- ददा, जल्दी बइलामला धो, दाई फाल ला सिद्धा करवा लीस हवय,
तोर रांपा मा घलो अंगरेजी बेंट हावय।
सिंघाय:- ऐं! माधो अउ रांपा ला छू के देखथे,- अरे माधो के दाई।
जसोदाः- इसने नींद हे तुंॅहर, अउ इसने का देखत हावस।
सिंघाय हड़बड़ात उठिस, जसोदा अंचरा मा लुकाय टोकरी आघू मा कर दिस।
सिंघाय:- फाल, अरे वाह, इसने धार, अउ ये तोर हंॅसिया, अउ मोर रांॅपा मा अंगरेजी बेट, माधो के दाई, अब आप का कहों, सचमुच तैंहर जादू जानथस।
जसोदाः- रहन दा, घंटा भर मा पांच घ मिजाज बदलथे मरद के, तुरत आंॅखि लालि करके लाठी चलात लाज अउ न दांत निपोरत , दूम हिलात लाज, गांव के मन नागर-बइला धर के निकलत हवय अउ तूंॅ सूतत हावा।
सिंघाय:- तियार होत हों तुरत।
दिरिस्यः 5
ठौर:- भांठा भिंया
कोटवारः- चला– चला– नांगर धरा चला— ए ए ए–हो –ओ ओ ओ —
गांव के जुन्ना रीत हवय, का बारा नांगर जोतोइया बड़खा अउ का एक नांगर जोतोइया छोटे, सबो किसान एक संग नांगर ठाढं करिही।
मनखे1ः- नंगरिहा सबो आगिन, सिंघाय ला छांॅड़के।
मनखे2ः- सिंघाय ला छूटेच समझा।
मनखे3ः- आवत हे, सिंघाय घलो आवत हे।
मनखे4ः- टेड़गा फाल ले सिरीपंचमी करही, टेड़गा फाल ले।
सिंघायः- खांॅध ले नांगर ला उतार के- भगवान के नजर टेड़गी झन होय, फेर फाल ता फाल, सिंघाय के बाल ला घलो टेड़गा नी करे सके कोन्हों।
मनखे1ः- सिरतोच, फाल घलो सिद्धा हावे अउ रांपा के बेंट, बेंट मा पालिस हे, ओकर बेटा के रांपा हर तो अउ फेंसी हवय, लाली बेट, अंगरेजी बेंट।
सिंघाय:- अंगरेजी नीही, जरमनियांॅ, पूजा के पहिली कोन्हों झन छुआ भई, हामन गरीब मनखे काहांॅ ले अंगरेजी बेंट लाबो।
जसोदाः- पूजा करे बर बइठे हावा ता, पूजा करा, अंगरेजी फारसी पीछू छांॅटिहा।
सिंघाय हर पूजा करिस, नांगर जोते के पाछू, जसोदा अठन्नी अउ आमा पान बांधिस, जसोदा अठन्नी साही चमकत हावय, सिरीपंचमी की रात मा होरी गात सिंघाय के ढेंटू में सबो ले जादा रस हवय।
दिरिस्यः6
ठौरः- गांॅव के खोर
मनखे1ः- सगुन सुभ कइसे होइस?
मनखे2ः- माधो के दाई मा नवा चोली बिसाय हवय।
मनखे3ः- माधो के कुरता बाघ छाप कपड़ा के हवय।
मनखे4ः- माधो के दाई चार घंटा ले बइठे रइथे, मिस्त्री मन करा।
मनखे1ः- जेहर बिगड़े सगुन सुभ करिस, ओकर मन राखे बर परे होही।
मनखे2ः- आधा सेर गोरस के दाम तीन घंटा मा मिलथे का? सिंघाय बेखबर हवय।
मनखे3ः- कड़ा पानी के फाल हावे ओकर हर, खूबेच गहियर जोतथे।
मनखे4ः- खेत मा कड़ा होय ले का? घर मा तो माटी के लोंदा होत हवय सिंघाय।
दिरिस्यः 7
ठौरः- लुहारसार
कालू कमारः- आप तो इ गांव मईलोग मन फाल पिटवायबर जात हावय। रेलवे के लुहार के इहांॅ।
मनखे5ः- मइलोग मला झन कहा, एकझन के चलते सबोझन ला बदनाम झन करा, सबो के मईलोग मन हाट बाजार मा सौदा बेचत बिसात हावय, अकारन कोन्हों ला दोख झन देवा, सिंघाय ले कुछू ले दे के निपटारा कर लेवा कालू।
कालू कमार कलेचुप लोहा ला लाली करत हवय।
दिरिस्य:8
ठौरः- खेत के पार
सिंघायः- कुकुर साला! नी देखत हस, मोर खेत मा तोर बइला चरत हवय।
हरखूः- सिंघाय जरा धीरे बोल, जान बूझ के मैंहर, तोर खेत मा नी छांॅड़े हावों, जनावर हे हारा चारा के लालच लगीस होही तरी मा उतर गिस।
सिंघायः- पर तैंहर का करत रेहे रे कुकुर साला।
हरखूः- चुप रह सिंघाय, ये रेलवे के गरमी बड़ देर नही रहय तोर।
रेलवे के गरमी सुन के सिंघाय कठवा साही हो गिस, ओकर बात ओकर दिल मा लग गिस।
दिरिस्य:9
ठौर:- सिंघाय के घर
जसोदाः- सिरीपंचमी के सगुन तो होगिस, एकोदिन मिसतरी मन ले भेंट कर आथे।
आजेच कहत रिहिन मिसतरीमन।
सिंघाय:- आज अबेर मा खैनी तमाखू देबर हवय मिसतरी मला।
जसोदाः- आप अबेर कुबेर के मैंहर तो नी जांव खैनी तमाखू लेके।
सिंघाय:- आज मंॅइच हर जात हवौं, देखंव तोर रेलवे मिसतरी मनला।
हरखू के बात ठीक हवय की तोर, आजेच देखे बर हवय, माधो काहांॅ गिस हे, तैंहर आज उदास काबर हस माधो के दाई, एती सुन तो जरा।
जसोदा मुचमुचाथे।
दिरिस्य:10
ठौरः रेलवे पुल के तीर
सिंघायः- राम राम मिसतरीजी, मैंहर माधो के ददा हावों।
गंजेड़ियाः- राम राम , माधो के ददा।
धतुरियाः- गोरसवाली के घरगोसैंया?
गंजेड़ियाः- ओ ओ, गोरसवाली के घरगोसैंया? टेड़गा फालवाला। बइठा बइठा का नांव हे तोर।
सिंघाय:- मोर नांव सिंघाय कहार हवय।
गंजेड़ियाः- ओ ओ, पर सिंग रहत घलो, ओ ओ, कहार न हो, तोर गांव के कमार के का नांव हे, कालू कमार, ओ ओ, बस एके लइका, पहिला बेटवा, ओ ओ, भैंसिन तोर दुधारी हावय, दू सेर दूध देथे, ओ ओ, कुसियार के घलो खेती करथा।
सिंघायः- मनेमन- बड़ रसिया हवय, डोकरा मिसतरी हर, गोरसवाली।
चाहा पिलाथें, सिंघाय पहिली घ चाहा पिअत हे, पहिली पीते पिअत हांेठ हर जर जाथे। दूनों हांसथे।
गंजेड़ियाः- ओ ओ, फूंॅक के पिया, देखत हवौं तोर ले हुसियार तोर गोसानिन हर हावय।
तीनों झन गांजा पीथे।
सिंघायः- हामन सधारन किसान नी होवन, राज कहार अन, हामर पुरखा मन राजा रानी ला ढोंय डोली मा, मैंहर आइ साल ले अखाड़ा के माटी ला मोर देंहे मा पचोय हवौं, भैंसिन के गोरस–।
गंजेड़ियाः- ओ ओ, बड़खा बड़खा अखाड़ा के पहलवान घलो मईलोगन के फेर मा परके, एक साल मा चित पर जाथे, समझे, मईलोग का हवय लोहा ला गला देथे।
धतुरियाः- भैंसिन के गोरस अउ अखाड़ा के माटी के मुंॅहूजबानी बयान खूब सुनेन, दू हथोड़ा चलाहा ता जानबो।
सिंघाय मुड़ी मा पागा बांध के हथोडा चलाय बर लागिस।
गंजेड़ियाः- ओ ओ, संभाल के ए ए ए।
धतुरिया के हाथ ले संड़सी सहित लोहा छूटके छिटक जाथे, बाल बाल बांचथे सिंघाय के जवनी गोड़।
गंजेड़ियाः- ओ ओ, ऐसी देह वाले का फाल टेड़गा कर देत हवय, गांव के कमार लुहार, का धरिस हवय, गांव मा, सहर मा तोर जइसने मनखे कमा के साल मा मगरमस्त हो जाथे। हामर साहब अबड़ बढ़िया मनखे हावंे, ओकर तोर जइसने बड़ जवान मला नौकरी दिलाय हवय, तैंहर गांव मा आपन हाड़ा बेकार गंवात हावस, तैंहर सोच बिचार के देख, घर बाहिर मिलाकर राय बात करे।
सिंघायः- कइसने राय बात, गांव छांॅड़े के, माधो के दाई ले, सहर जाय के बात घर मा सुनाके घर मा झगरा कोन मोल लेय, एक तो मोर गोसानिन, सहर अउ सहरवाला मन ले चिढ़े रइथे। दूसर हामन ठहरेन गांव गंवई के मनखे, खेत कोठार मा बेकार परे रइबो ता कोन्हों बात नीए, सहर मा तो–।
धतुरियाः- तोर गोसानिन तो कहत रिहिस, गांव ले बाहिर नी जाय मोर गोसैंया।
सिंघायः- सहर के आदमी के का परतीत, हांॅस हांॅस के बात करिही, करेजा भीतर हाथ धरिही, गांव के बहू बेटी का जाने?
गंजेड़ियाः- ओ ओ गोरसवाली।
सिंघायः- गोरसवाली झन कहा, बड़ खीख लागथे सुने मा।
सिंघाय घर लहुंॅटत राम राम कहे बर भूला गिस।
धतुरियाः- काल ले जल्दी भेज देबे गोरस लेके।
सिंघायः- कल गोरस नी होय।
दिरिस्य: 11
ठौर:- लुहारसाय
कालू कमार काम करत हावय, सिंघाय कहार आथे।
कालू कमार:- मैंहर घलो तोर मेर मिलके बात करे बर चाहत रेंहे। फेर तोर घर के बोहो हर कुसियार छीन के बेपानी कर दिस मोर गोसानिन ला। नीही ता तइंच कह, कभू खैन के तकाजा करे हवौं।
कमलाः- अहा हा, सिंघाय ला दोख झन देवा कोन्हों, मनखे नीही मिसरीकंद हे, फेर आप जान द का कहों, कतक झन कतक बात करथें, रेलवे मिसतरी मन के का ठिकाना।
कालू कमार:- फेर एक लइकावाली मइलोग, डोकरी नीही। जवान जहान के मति हवय आभी, फेर तोर गोसानिन तो लछमी हवय, लछमी।
कमलाः- लछमी सिंघाय ल लेके सहर उड़े बर कल कांटा ठीक करोइया बोहो।
कमला जाथे।
सिंघाय:- एकठन बात हावय, आपन लइका के सपथ खा के कहत हवौं, काकरो सो नी कइबे, रेलवे के बात हवय, इकरे खातिर थोरकुन डरात हवौं, पुल के तरी पानी मा लोहे के नान नान टूटे ला डाल देथे काम करत करत।
कालू कमार:- काहांॅ पुल के तरी, पानी मा, जरूर वो लोहा हाट के लुहार के पेट मा जाही, कब तक काम चलही इहें।
सिंघायः- बस काल तक। रात के वोमन माइल घर मा चल देथें। मोर बर एक ठन टंगिया बना देबे कालू भईददा।
कालू कमारः- एकठन टंगिया, चल पहिली कुछू खा पी ले, फेर बात करबे।
कमला खाना परोसथे।
कमला:- तोर ले खैन धान कोन मांॅगत हवय, हमनला हिरदे के भूख हवय।
दिरिस्य: 12
ठौर:- लोहार सार
रेलवे ले दुनों लोहा चोरी कर घर लाथंे।
कालू कमार:- तैंहर हथौड़ा चला देबे ता चार भाग मा एक भाग तोर हो जाही, लकरी के बूता मा मोर दुनों लइका के देंहे खराब होगे हे, चार हथौड़ा नी पीट सकें, कोयला मोर घर मा बड़ हवय।
सिंघाय मान गिस, दुनों बूता करे लागिन।
कालू कमार:- वाह सिंघाय भई, आप आज रहन दे, बिहान पहा गिस, तोर गोसानिन सिरतोच लछमी हावय, ओहर का जतन ले तोर देहे ला पालीस हावय, इहांॅ तो साली–।
सिंघाय:- चिलम तियार करत- का बिहनिया मइलोगमन के बात लेके सुरू कर दे, घटरमेन!
कालू कमार:- नीही सिंघाय भईददा, मईलोगमन के बात मा परके मैंहर तोर सो मनमुटाव कर लें, अउ मइलोग हर तोर बिगड़े सगुन ला सुधार दिस, मइलोग मइलोग के बात हवय।
सिंघायः- पहिली अंदाज बताव कि कतका हिसाब बनिही?
कालू कमार:- तैंहर निस्चिन्त होके आप जा घर, आराम कर, तोर गोसानिन रात भर नी सूते होही।
दिरिस्य:13
ठौर:- सिंघाय के घर
सिंघाय आथे, जसोदा सूतत हवाय, जगाथे।
जसोदाः- हे भगवान! खूब हस तैंहर, संझा के तारा उगे ले बिहनिया के तारा के बूड़े तक टकटकी लगाय बइठे हवौं, माधो भूख मरत सुत गिस, काहांॅ रहा माधो के ददा रतिहा भर।
माधोः- सपनात हवय – मोर रांपा कोन्हों झन लिहा।
सिंघाय:- चुप रे।
जसोदाः- तोर देंहे ले लोहाइन गंध आत हावय, गोड़ मा जिहां तिहां खोमचाय हवय, हाथ हे राम, हाथ मा अतका फोरा कइसे हावय।
कुकरा बासिस, सिंघाय के नाक बाजिस।
दिरिस्य: 14
ठौर:- सिंघाय के घर
सिंघायः- माधो के दई, बइठ, तोर जी गांव मा नी लागत हवय, सहर जाय बर चाहत हस, बोल इहांॅ का धरिस हवय? कह ना सबो कुछू?
जसोदाः- का होगिस तोला, कह ना, कइसने अलच्छन भरे बात करत हावा, सहर जाय बर रथिस ता सिरीपंचमी के सगुन काबर? मोला का लक्का परेवा समझत हावा, उढ़ियाय बर छटपटात हवय जी मोर, माधो के ददा, इसने मोर कोति झन देखा आप, सच कहत हावों सिल मा माथा कूट के मर जाहांॅ मैंहर, मोला चार लाठी मार लेवा, फेर इसने बात झन करा।
सिंघायः- हांॅस के – कालू तोला ठीक जानिस हावय।
जसोदा:- दूसरमन के बात मा परके–।
सिंघाय जसोदा के गरदन ला धरके झिंझोड़िस, जसोदा के चूंदी बिछागिस।
सिंघायः- मोर का आपन आंखी नीए बही, एती सुन तो–।
सिंघाय जसोदा के मुंॅहू ला निहारत रहय।
जसोदा:- छिः माधो के ददा, का होगिस तुंहला, रोत काबर हावा?
माधो रांपा ले तुलसी के एकठन बिरवा उखान लानिस हावय।
माधो के ददा, एती देखा, माधो ला देख के कहा, आप कभू इसने काम नी करों, तैंहर सोच, तैंहर बने करे हस।
सिंघायः- तैंहर फेर बिहनिया, गोरस देबर गे रेहे पुलिया के तीर।
जसोदाः- हांॅ गे रेंहे, उहांॅ कोन गोरस लेथिस आज, दुनों मिसतरी के मूंॅहू सुखाय रिहिस, मोला डोकरा मिसतरी हर पूछिस, कालू कमार ले तोर गोसैंया के मेल होगिस का?
सिंघायः- तैंहर का कहे?
जसोदा:- मैंहर का जानो?
सिंघायः-ओ ओ।
जसोदाः- फेर तोला बताय बर परही, बोला फेर इ रस्दा मा गोड़ झन धरिहा, माधो के ददा।
सिंघाय हर तुलसी के बिरवा हाथ मा लिस, माधो ला कोरा मा लेके किहिस।
सिंघायः- बबुआ, तैंहर फाल रांपा छांॅड़, सिलेट पिसिल धर, हामन बइला सही रेहेन, बइला के बुद्धि।
माधो:- आज तुलसी ला जगान दे पहिली ददा।
सिरीपंचमी के सगुन – फणीश्वरनाथ रेणु की कहानी से
एकांकी रूपान्तरण- सीताराम पटेल


text:
अपन बात ल सोज-सोज कहवं त महतारी भाखा छत्तीसगढ़ी म पढ़ई-लिखई अउ प्रशासनिक कामकाज नइ होय के सेती ये सब होवथाबे। हिन्दी अउ आन भाखा के संग म छत्तीसगढ़ी के तुलना करे म छत्तीसगढ़ी ह सबोच म सजोर हाबे, कोनो बात म कम नइये। ये सब बात ल शासन के एक अंग राजभासा आयोग तको जानत हाबे। छत्तीसगढ़ी के परचार-परसार अउ ओकर ऊरउती के बुता करना आयोग के काम हाबे। फेर कोन जनी आयोग ह घलोक निजी संस्था बरोबर काबर काम करत हाबे ते!
आयोग के दू कार्यकाल नाहकगे। अबही तक के ओकर मनके एकेच बुता के बढ़ई करे बर परही ओहे सम्मेलन। हरेक बछर सम्मेलन करत हाबे, किताब छपात हाबे, गुनान करत हाबे। अतका दिन के आयोग के कार्यकाल म सुरू ले अब तक उही पहुना, उही वक्ता, उही स्रोता अउ उहीच गुनान के बिसे। केहे के मतलब ऐसो जोन बिसे राखे गे रिहिसे के छत्तीसगढ़ी ल कामकाज के भाखा कइसे बनाये जाए इही तो पउर साल तको रिहिस अउ परिहार साल तको रिहिस हाबे। माने उहीच-उहीच आदमी मन उहीच बिसे म गुनान करे बर हरेक साल जुरियाथे अऊ नतीजा कुछू नहीं तव अइसन गुनान के का फयदा जेकर कुछू सार नइ निकले। मोला तो एक सौ एक आना बिस्वास हे के आवइया बछर तको इहीच-इही मन फेर उहीच बिसे म गुनान करे खातिर सम्मोलन करही।
आयोग के सम्मेलन म एक बात तो हे के उहां चारो मुड़ा के साहित्यकार मन जुरियाथे। आना-जाना के पइसा मिलथे। रेहे खाय के बने बेवस्था रहिथे। फोकट म किताब अउ बेग मिलथे। दू दिनी सम्मेलन म बढि़य़ा महोल रिथे कलमकार मनके। वक्तामंच के पगरईत अउ गोठकार-वक्ता के नाव पुछे के जरूरत नइहे सबे जानेसूने रिथे। आधा इही पाके भाखा बर जबर बुता करइया मन दूरिहात हाबे। कहू आयोग ल ए बात के आपत्ति होही के ऊंकर छोड़ अऊ दूसर सियान नइये तव इहू बात उठथे के अतका दिन के कार्यकाल म ओकर का बड़ई करे के लइक कारज हाबे।
भाखा के परचार-परसार के बुता म लगे सियाने मन अपन परवार के लइका-सियान ल गिनय अउ बतावे के ओकर घर म कतका झिन छत्तीसगढ़ी म अउ कतका झिन आन भाखा गोठियाथे। छत्तीसगढ़ी ह कामकाज के भाखा काबर नइ बन पावथे कारन समझ म आ जही। जेन ल भी छत्तीसगढ़ी ले मया हावय ये बात कोति जरूर गुनान करै अउ अपनेच घर म देखय के छत्तीसगढ़ी के का महोल हवय। जेन जन आंदोलन छत्तीसगढ़ राज खातिर होइसे अब छत्तीसगढ़ी बर तको होना चाही। सासन या फेर आयोग उपर छोड़े ले अऊ कोनजनी कतका बछर अगोरा कराही, तेकर ले तो छत्तीसगढ़ी आंदोलन के संख बजाना बने होही।


text:
��������� ������ ��������������������� ���������Bgm ������ ���������Bgm ������ ������ ������������ ��������������������� ������������������������ ��� ������������������������������ ��������� ������
歌の名前: ��������� ������ ��������������������� ���������Bgm ������ ���������Bgm ������ ������ ������������ ��������������������� ������������������������ ��� ������������������������������ ��������� ������
長さ: 1:9
ビュー: 322273
類似した曲 ��������� ������ ��������������������� ���������Bgm ������ ���������Bgm ������ ������ ������������ ��������������������� ������������������������ ��� ������������������������������ ��������� ������:


text:
दावा-आपत्ति बर आखरी तारीक 6 फरवरी निरधारित
कोण्डागांव। मुख्य कार्यपालन अधिकारी जिला पंचायत कोण्डागांव ले मिले जानकारी के अनुसार कोण्डागांव के अतंर्गत महात्मा गांधी राष्ट्रीय ग्रामीण रोजगार गारंटी योजना के तहत 06.01.2017 के दिन प्रकाशित पद जनपद स्तर म कार्यक्रम अधिकारी, सहायक प्रोग्रामर, अऊ तकनीकी सहायक (संविदा) बर प्राप्त आवेदन पत्र अउ प्रमाण पत मन के कार्यालय कोति ले गठित समिति ह सूक्ष्म जांच करे के बाद आवेदित अभ्यर्थि मन के सूची दिनांक 27/01/2017 ले दावा आपत्ति बर जिला पंचायत कोण्डागांव के सूचना परदा मं चस्पा कर देहे हे। अउ एन.आई.सी. के वेबसाइट मं अपलोड करे गे हे। ए संबंध मं अभ्यर्थी मन दिनांक 06/02/2017 ले कार्यालयीन समय शाम 5.30 बजेे तक खुद उपस्थित होके या रजिस्टर्ड डाक ले अपन दावा आपत्ति प्रस्तुत कर सकत हे।


text:
का क्षमा पाए हावय? मय परमेश्वर ले कैसन क्षमा पा सकत हव?
प्रश्न: का क्षमा पाए हावय? मय परमेश्वर ले कैसन क्षमा पा सकत हव?
उत्तर: प्रेरितों के काम १३:३८ कह दीस कि, “एकरबर ,हे भाईमन, तुमन जान लव कि येही इशु के द्वारा पाप के क्षमा के समाचार तुमन ल दीये जात हे |”
क्षमा का हरे? मोर खातिर ऐकर का जरुरत हे?
शब्द “क्षमा” के अरथ पटिया ले पोंछ कर, माफ़ी करिहव, उधार ल नइये मांगना अऊ हटा दिए जाना हे| अऊ हमन काकरो ऊपर म कछु गलत करथन,त हमन ओकर ले क्षमा पाए खातिर कोशिश करथन ताकि हमर नता दुबारा बन जाथे | क्षमा ऐकर खातिर दिए नइये जाय काबर कि कोनो आने मनखे क्षमा पाय के लायक हे| कहू हर क्षमा पाए के लायक नइये हे | क्षमा मया, दया अऊ अनुग्रह के एकेठन बुता हे| क्षमा आने मनखे ले विरुद्ध भी कछु भी धरे रहे ओकरे खातिर निर्णय हे, चाहे ओहर तोर ऊपर म कछु भी झीन रहय|
बाईबल हमन ल बतावत हे कि हम सबों झन ल परमेश्वर ले क्षमा पाए के खातिर जरुरत हे| हम सबो झन पाप करे हावन| सभोपदेशक ७:२० कह दीस कि, बिना शंका करे धरती म ऐसन कहू धर्मी मनखे नइये जेहर भल ही करथे अऊ जेकर ले पाप नइये होंही| १ यूहन्ना १:८ कहत हे, “अऊ हमन कहबो कि हमर म कछु भी पाप नइये, त तहु अपन ले ठगव हन , अऊ हमन म सच नइये|” जतका पाप हे आख़िरकार परमेशवर के उल्टा विरोध म एक बुता हे (भजन सहिंता ५१:४)| परिणाम के रूप म, हमन परमेश्वर ले क्षमा के बहुत बहुत जरुरत पड़ते | यदि हमर पाप ले क्षमा नइये होय त हमन अनंतकाल ल पाप के पीड़ा ल पाते रहिबो (मत्ती २५:४६, यूहन्ना ३:३६)|
क्षमा – येहर मोला कैसन मिल सकत हे?
धन्यवाद के गोठ येही हरे कि, परमेश्वर मया करोइया अऊ दयालु – हमन ल हमर पाप ले क्षमा करे खातिर तत्पर हे | २पतरस ३:९ हमन ल बताथे कि,”...पर तुहर बिसय म धीरज धरोइया हे, अऊ नइ चाहय कि कहू नाश झन होय वरन ये हावे कि सबो झन ल मन फेरें के समय हे|” परमेश्वर हमन ल क्षमा करे इच्छा रखथे, अऊ ओहर हमर खातिर क्षमा ले दे हावे
हमर सबों पाप के खातिर एक सही सजा मृत्यु हे| रोमियों ६:२३ के शुरू म भागीदारी येहर बताथे कि, “अऊ पाप कि बूथी -बनी त मरना हे ......अनंत मरना ओही हरे जेहर हमन अपन पाप के खातिर सकेले हन|” परमेश्वर, अपन पुरा उपाय के क्रम म, मनखे मन –यीशु मसीह (यूहन्ना 1:1;14) बनिस यीशु क्रूस म, ओ सजा ले कर मरीस जेकर लायक रहेंन अऊ मरना| २कुरिन्थियों ५:२१ हमन ल गियान देवथे हे कि, जेहर पाप ले अंजान रहीस हे कि हम , ओहि ल ओहर हमर खातिर पाप बना देहे कि हमन ओम़ा समाकर परमेश्वर के धार्मिकता बने ल परही | यीशु क्रूस म, ओ सजा लेकर मरगिस जेकर लायक हमन रहेन! परमेश्वर के रूप म, यीशु के मरना पूरा दुनिया के पाप खातिर क्षमा के उपाय करे हावे | १यूहन्ना २:२ कह दीस कि, “अऊ ओही हर हमर पाप ले पश्चाताप हावे, अऊ केबल हमन के खातिर नही जतका दुनिया के पाप के खातिर |” यीशु मरे में से , पाप अऊ मृत्यु म अपन जीत के बारे म कहते रहीस कि जिन्दा होगे(१ कुरिन्थियों १५:१-२८)| परमेश्वर कि बड़ाई होहय, यीशु के मरना अऊ दुबारा जी उठे के द्वारा, रोमियों ६:२३ ले दुसर हिस्सा सच होगेहे,”...... पर परमेश्वर के वरदान हमर परभू यीशु मसीह म अनंत जीवन हे|”
का तहु अपन पाप ले क्षमा चाहथाव? का तहु जुरुम ले जाने बिना पाछु म पड़े भावना ले भरगेहव कि तहु एकरले मुफ्त नही होसके अव? तुहर पाप ले खातिर क्षमा से उपाय हे अऊ तहु मुक्ति करोइयाँ के रूप म यीशु मसीह म अपन विशवास रखतहस| इफिसियों १:७ कहत हे कि, हमन ल ओकर म ओकरे लहू म मुफ़्त अऊ जुरुम ले क्षमा ओकरे ओ दया ले धन के अनुसार मिलगेहे | यीशु हमर सेतिर हमर उधारी ल चुकाए हे, अऊ हमन क्षमा पा सकीन| तुमन ल अतका करे बर हे कि तहु परमेश्वर ले येही विशवास कर अऊ विनती कर कि ओहर तहु ल यीशु के ओर ले क्षमा मिलय कि यीशु हमर क्षमा के दाम ल चुकाए बर मरीस अऊ ओहर तुमन ल क्षमा कर दीही| यूहन्ना ३:१ ६ -१७ म येही सुन्दर ख़बर मिलत हे कि, “पर परमेश्वर हर दुनिया ले ऐसन मया राखीस कि ओहर अपन एकेठन बेटा दे दीस, जेहर ओकर ऊपर म विशवास करही ओहर नाश नइये होहय, बहुतकन जीवन पाही परमेश्वर हर अपन बेटा ल दुनिया म एकर बर नइये भेजीस कि दुनिया म सजा के हक़ दे, पर एकर सेतीर कि दुनिया ओकर ले मुक्ति पावय |
क्षमा –का येला प्राप्त करे बर सच म अतका सरल हे?
हाँ येहर अतका सरल हे| तुमन परमेश्वर से क्षमा ल कमाय नहीं सकव| तुमन परमेश्वर के देहे गए क्षमा ले दाम नइ चुकाए सकव | तहु हर येही विशवास के द्वारा ले, परमेशवर ले अनुग्रह अऊ दया के द्वारा ले पा सकाथस | यदि तहु यीशु मसीह ल अपन मुक्ति करोइयाँ के रूप म ग्रहण करे बर चाहाथव, त इहाँ एक सरल प्रर्थना हावे जेला तुमन कर सकथव येही प्रर्थना अऊ कहू आने प्रर्थना के गोठ ह तुमन बचा नाइ सकाय | अऊ यीशु म विशवस हर ही हे जेहर तुमन ल पाप ले बचा सकथे | येही प्रार्थना ओकर म अपन विशवास ले बताये बर अऊ तुहर मन के खातिर मुक्ति ले उपाय खातिर धन्यवाद देहेबर एक उपाय हे | हे, परमेश्वर, मय जाना थव कि मय हर तोर विरोध म पाप करेहव्, अऊ मय ह सजा के लायक हावय | पर यीशु मसीह हर ओ सजा ल अपन ऊपर म लेलीस जेकर लायक मय रहेंव अऊ ओकर विशवास करेले महु हर क्षमा करे जा सकांव | मय मुक्ति के खातिर तुहर म अपन विशवास रखे हावय | तुहर अचम्भा अनुग्रह अऊ क्षमा –जेहर अनंत जिन्दगी के ईनाम हे, एकर खातिर महु हर तुहरमन के धन्यवाद कराथव| आमीन |”
जे कछु तुमन इहाँ पढ़े हावा का ओकरे कारण तुमन मसीह के पीछू चले खातिर निर्णय लेहे हावय? अऊ ऐसन हावे त कृपया खाल्हे दरसा गए हे “मय आज ईशु ल ग्रहण कर डारे हव” बटन ल दबावव |
English
का क्षमा पाए हावय? मय परमेश्वर ले कैसन क्षमा पा सकत हव?


text:
रायपुर । मुख्यमंत्री रमन सिंह ह कहिन के देस के राजनीति म अटल जइसे कोनो नेता नइए, उमन राजनीति के अजातशत्रु हे । रमन सिंह ह पूरव प्रधानमंत्री के स्वास्थ्य लाभ के कामना करिन। सीएम ह कहिन के जब मैं बीजेपी युवा मोरचा म रहे हव, त वो पहिली पहला मउवका रहिस हे, जब अटल जी ल करीब ले देखे के मउवका मिलस। धरमलाल कौशिक ह कहिन के हमार प्रेरनास्रोत, भारत रत्न व पूरव प्रधानमंत्री अटल बिहारी वाजपेयी के खराब सेहत के समाचार ले मन व्यथित हवय। पूरव प्रधानमंत्री अटल बिहारी बाजपेयी के तबीयत म खास सुधार होत नइ दिखत हे।अइसे म जिहां देश भर म उंखर स्वस्थ होय बर दुआ मन के दउर जारी हे।
पूरव प्रधानमंत्री अटल बिहारी वाजपेयी ल देखे बर पहुंचे मुख्यमंत्री रमन सिंह भावुक होगिस अउ उमन के याद मन ल साझा करिस। सीएम ह कहिन के आज पूरा देस छत्तीसगढ़वासी विसेस तउर म सिरिफ ये ही कामना करत हे के अटल जी के स्वास्थ्य म जल्द सुधार होवय। उमन स्वस्थ हो जाय। उंखर उपस्थिति ये देस अउ देस के राजनीति म बनय रहय। उंखर मारगदकसन देस के राजनीति म बना रहय। सीएम क कहिन के छत्तीसगढ़ ले उमन ला खास प्रेम रहिस हे उंखर याद मन अद्भूत हे।आज उमन के कारन छत्तीसगढ़ ल अलग राज्य के दरजा मिलिस हे। उमन के इहां आना जाना बने रहय।। सीएम हकहिन के जब में ह बीजेपी युवा मोरचा म
रहे हव, त कवर्धा म उंखर सभा कराय गिस। सीएम ह कहिन के कवर्धा दउरा के दउरान ही उमन ह अटल ल करीब ल देखे के पहिली मउवका मिलिस। सीएम ह बताइन के कवर्धा म अटल जी के सभा कराय के जिम्मा उमन ल देय गिस। वक्त कम रहिस हे, चुनउती बड़ रहिस, लेकिन अटल जी के सभा बर पूरा रात मेहनत कर के कवर्धा म ऐतिहासिक सभा करवाय।
मुख्यमंत्री रमन सिंह ह कहिन के देस के राजनीति म अटल बिहारी बाजपेयी जइसे दूसरा नेता होना मुश्किल हे। उमन ह पूरा देस ल एक सूत्र म बांधे के ताकत हे। पक्छ-विपक्छ, जाति-पांति के राजनीति ले दूर उमन हर कोनो ल संग लेके चले म जादा भरोसा जताय। हर पार्टी म उंखर स्वीकारयता रहिस हे। देस की राजनीति म उंखर जइसे कोनो नइ हो सकय।
वाजपेयी ल देखे बर पहुंचिस रमन सिंह होगे भावुक
रायपुर । मुख्यमंत्री रमन सिंह ह कहिन के देस के राजनीति म अटल जइसे कोनो नेता नइए, उमन राजनीति के अजातशत्रु हे । रमन सिंह ह पूरव प्रधानमंत्री के स्वास्थ्य लाभ के कामना करिन। सीएम ह कहिन के जब मैं बीजेपी युवा मोरचा म रहे हव, त वो पहिली पहला मउवका रहिस हे, जब अटल जी ल करीब ले देखे के मउवका मिलस। धरमलाल कौशिक ह कहिन के हमार प्रेरनास्रोत, भारत रत्न व पूरव प्रधानमंत्री अटल बिहारी वाजपेयी के खराब सेहत के समाचार ले मन व्यथित हवय। पूरव प्रधानमंत्री अटल बिहारी बाजपेयी के तबीयत म खास सुधार होत नइ दिखत हे।अइसे म जिहां देश भर म उंखर स्वस्थ होय बर दुआ मन के दउर जारी हे।


text:
������������ ������ ��������������������� ���������Bgm ������ ���������Bgm ��������� ������ ������ ������������������������ ������������ ��������������������� ������������������������ ���
歌の名前: ������������ ������ ��������������������� ���������Bgm ������ ���������Bgm ��������� ������ ������ ������������������������ ������������ ��������������������� ������������������������ ���
長さ: 2:15
ビュー: 12915
類似した曲 ������������ ������ ��������������������� ���������Bgm ������ ���������Bgm ��������� ������ ������ ������������������������ ������������ ��������������������� ������������������������ ���:


text:
धरमराज आज के एक वचन दे..,
गरीब ल बिमारी झन दे।
देना हे त जिनगी दे अवरधा भर..,
नही तव राहन दे।
वो कोती महगार्इ हे
ये तनी नंगार्इ
अइसन ले भला तो
बेइलाज ही मरन दे..।।
मनखे के देह म उच-निच तो होते रिथे जर कभु जर बुखार त कभु खांसी खोखी। मरइया बर बड़े-बड़े बिमारी का नानकुन ह घलो ओखी हो जथे। एकरे सेती देह म कुछु जनाथे तव दऊड़ के अस्पताल कोती आथे। अम्मर खाके कोनो नइ आय हे का अमीर का गरीब सबला एक दिन मरना हे फेर जतन पानी अउ इलाज बने रिथे त अपन अवरधा भर जीये के आस रिथे।
आज अस्पताल के हालत देखबे त एक डहर महगार्इ अउ दूसर डहर नंगार्इ हे अइसन म गरीब मन बिमारी के इलाज कराय बर अस्पताल के दुवारी जाय के बजाय यमराज के दुवार जाना जादा सोहलियत समझथे। अतेक नवा-नवा तकनीक अउ कोरी खौरखा अस्पताल के राहत म लोगन के अइसन सोच के कोनो तो कारण होही। डाक्टर मन हरेक बिमारी के इलाज करे के दावा करथे, दावा तो अइसे करथे जानो मानो यमराज उंकरे दब म हेबे। रावण ल बाली ह अपन खखौरी म दबाय रिहीस वोइसने बरोबर पराबेट अस्पताल वाला मन यमराज ल अपन खखौरी म दबाय रिथे। जब तक ले उंकर आगु म पइसा कुड़होत रिबे यमराज दब म रही। जहां पइसा कऊड़ी कम होइस तहां यमराज निकल के गरीब के परान ल हर लेथे।
पराबेट के महगार्इ ल देखत सरकार ह सरकारी अस्पताल म गरीब मन के रोग रार्इ टारे बर बड़भारी खर्चा करके दवर्इ बुटी अऊ सेवादार राखे हे। ये अस्पताल मन ह सेवा ले जादा गड़बड़ी, अधरसÍी काम, मनमौजी अउ आय दिन हड़ताल के कारन जादा चर्चा म रिथे। इहां के काम काज ल देखबे तव ये यमलोक ले कम नइ जनाय। सबो मनखे मन अपन-अपन करम के लेखा जोखा ल धरे एति ले ओति होवत रिथे। घंटा पाहर के काम बर महिना पंद्राही ले जोहत रहिथे।
आय दिन उहा नवा नवा पंचन होथे ओ दिन झन महतारी ह आटो म जचकी होगे हे। सात सौ बिस्तर के अस्पताल म का ओकर बर ठउर नइ रिहीस। जीव के डर तो सबो ल रिथे का अमीर का गरीब बपरी ह जी के डर म काहरत जीव बचाय बर अस्पताल जाबो करिस त उहू ह फत नइ परिस। न घर म न अस्पताल म, न बेड म न खटिया म, भितरी म न बाहिर म नरसिम्हा बरोबर दुवार म लइका अवतरगे।
दरद म काहरत महतारी के चिचियाइ ल अवइया जवइया बिलमइया सबो ह सुनिस, नइ सुनिस तव सिरिफ अस्पताल के करमचारी अउ डाक्टर। चार पइसा कम लागही किके बपरी ह पराबेट ल छोड़के सरकारी म आय रिहीस। आजकल पराबेट म लइका बियाना छोटे मोटे बात नोहे आठ ले पंद्रह हजार खर्चा आथे। खौर भगवान सब बनाथे बनगे तव बनगे बिगड़तिस त उंकर का जातिस जेकर जातिस तेकर जातिस।
इंकर उपर्इ अतकेच भर नोहे येमन तो उपद्रो ले नंगर्इ कर देथे। बड़े डाक्टर मन नवसिखिया मन के भरोसा तव यहू नवसिखिया मन आय दिन हड़ताल म कुद परथे। मरीज मन तालाबेली होत रिथे अउ ये मन अपन मांग ल मनाय बर घेखरर्इ करथे। कोनो ल काके संसो त येमन ल अपन नौकरी अउ तनख फिकर रिथे। मसीन अउ गोली दवर्इ के बात ह तो ये फाइल ले ओ फाइल म समटा जथे। अस्पताल ह कोनो काम के नइये अइसे बात नोहे, निति अउ विचार तो कमाल के हे लेकिन अमल मे लावे तब तो। जतका नाम जस करके कमाय रिथे ततका ल तो असाढ़ के मोरी म उलद डारथे।
कहि देबे त रिस करथे फेर देख के घलो कइसे आंखी मुंद लेबो। मरीज मन ह अपने सुते के पलंग ल ढकेल के अपरेसन खोली म लेगथे किके कोनो सुने होहू मै तो अपन आखी म देखेहवं। मै पुछेव कस जी तै दुच्छा पलंग ल काबर लेगत हस अउ येमा के मरीज काहां हे। ओ हा जवाब दिस- अरे भर्इ मिही तो मरीज आवं अपन आंखी के आपरेसन कराय बर आपरेसन खोली जाथवं। पलंग म मिही सुत जहू त ढकेलही कोन। ये जवाब ले मोर मन म कर्इ ठन सवाल खड़ा होइस फेर अइसन जवाब सुने के बाद का अऊ कुछू देखे सुने के हिम्मत होही ?


text: बिलासपुर। पेंड्रा के पिपरिया गांव के एक किसान ह फांसी लगाके आत्महत्या कर लिस। एती किसान के परिजन मन आत्महत्या के पाछु सहकारी बैंक म करजा चुकाए के दबाव बनाए के आरोप लगाइन। किसान के मउत के बाद परिजन मन सव ल सड़क म राखके चक्काजाम करिन। जेकर बाद मउका म पहुंचे पुलिस ह परिजन मन ल समझाईस दिस। बताए जात हे कि किसान ह गुरूवार के अपन सुसुराल कुदरी गांव गए रहिस, जिहां ओहर फांसी लगा लिस। बता दन कि किसान ह सेवा सहकारी समिति लरकेनी ले 1 लाख 20 हजार रुपिया के कर्जा ले रहिस। फेर 4 बछर म कर्जा के रकम बाढ़के 1 लाख 70 हजार हो गिस, जउन बात ले किसान कइ दिन ले परेसान चलत रहिस। बाड़त परेसानी के चलत ओहर आत्महत्या कर लिस।


text:
रायपुर/ जशपुर । भारतीय प्रौद्योगिकी संस्थान (आईआईटी) म रविवार के संयुक्त प्रवेश परीक्षा (एडवांसड) के परिनाम मन के घोसना करे गिस हे, जेमा छत्तीसगढ़ के बेटा ह कमाल दिखाइस हे। किसान के बेटे युगराज पैकरा ह JEE एडवांसड म 337 रैंक (ST) लाके पूरा प्रदेश ल गर्व के अनुभव कराइस हे।
मुख्यमंत्री रमन सिंह अउ कलेक्टर जशपुर प्रियंका शुक्ला ह युगराज ल उंखर सफलता बर बधाई दीव अउ आशीर्वाद घलोक दिस हे। फरसाबहार के रहइया युगराज ल आईआईटी मुंबई म प्रवेश लायक नंबर मिले हे। जिला के कलेक्टर प्रियंका शुक्ला ह ट्वीट कर के कहिन कि युगराज ह कीर्तिमान स्थापित करे हे अउ हम सबला ओखर उपर गर्व हे।
रायपुर/ जशपुर । भारतीय प्रौद्योगिकी संस्थान (आईआईटी) म रविवार के संयुक्त प्रवेश परीक्षा (एडवांसड) के परिनाम मन के घोसना करे गिस हे, जेमा छत्तीसगढ़ के बेटा ह कमाल दिखाइस हे। किसान के बेटे युगराज पैकरा ह JEE एडवांसड म 337 रैंक (ST) लाके पूरा प्रदेश ल गर्व के अनुभव कराइस हे।


text:
नवनीत शुक्ला, मुंगेली । आज सावनाही पहिली सोमवार हे । आज भगवान भोलेनाथ के आज ले उपवास चालू हो गे ।
सावन के चालू होत ही हर कोति ले महादेव के जयकारा चालू हो जाथे । शिव भक्त मन जयकारा लगात मंदिर म अभिसेक बर जाथे । अमरकंटक, बेलपान, भोरम देव के शिव मंदिर म कांवरिया मन कावर धर के महादेव के जयकारा लगात जाथे ।
आज बिहिनिया ले खर्राघाट, नंदी चउक के मंदिर म श्रद्धालु मन के भीड़ रहिस । महादेव के जयकारा के संग , जलाभिषेक अउ बेलपान
ले के पूजा करिस । कांवर म जल भर के लइकन, सियान, सब महादेव के दरबार बर निकलिस ।
आज सावन के पहिली सोमवार होय के कारन शिव मंदिर तक म सजावट सुरू हो गे हे । सावन म सावन झूला के उत्सव तक मनाये जाथे । जेमा महिला मन बढ़ चढ़ के हिस्सा लेथे ।
” आ गे सावन गूंजे लगिस हर हर महादेव के जयकारा “
नवनीत शुक्ला, मुंगेली । आज सावनाही पहिली सोमवार हे । आज भगवान भोलेनाथ के आज ले उपवास चालू हो गे ।


text:
सिंहदेव ह कहिन …भूपेश के जेल जाय के बाद हमन सबो मिलके प्रदेस के कमान संभालबो
रायपुऱ। सेक्स सीडी कांड म कांग्रेस अध्यक्छ भूपेश बघेल के जेल जाय के विरोध म कांग्रेस ह आज जेल भरो अभियान के ऐलान करिन हे। ये मद्देनजर प्रदेस प्रभारी पीएल पुनिया अउ नेता प्रतिपक्छ रायपुर पहुंचिन। उहें आंदोलन के मद्देनजर राजधानी म सुरक्था बेवस्था बढ़ा दे गेहे। अउ सबो जिला मन म कांग्रेस कार्यकर्ता मन के बीती रात ले ही गेरफ्तारी करे जात हे।
जेल भरो आंदोलन बर प्रदेस के सबो हिस्सा मन ले बिहनियां ले ही बड़ संख्या म कांग्रेस कार्यकर्ता अउ नेता रायपुर पहुंचत हे। ये कड़ी म ये आंदोलन म सामिल होय प्रदेस प्रभारी पीएल पुनिया रायपुर पहुंचे हे। उमन एयरपोर्ट म मीडिया ले रूबरू होके कहिन के जगह-जगह म सीनियर्स लीडर्स के गेरफ्तारी करे गेहे। ये घटना निंदनीय अउ दुरभाग्यपूरन हे। भाजपा के पइर के नीचे ले जमीन खिसकत हे, येखर बर ये तरह के हथकंडे अपनायजात हे। मामला म नेता प्रतिपक्छ टीएस सिंहदेव ह कहिन के जेल म रहत हुए हमार पूरवज मन देस के आजादी दिलाय हे। भूपेश के जेल जाय के बाद हमन सबो मिलके प्रदेस के कमान संभालबो।
येती, सोमवार रातिया ले ही कांग्रेसी मन ल गेरफ्तारी के दउर जारी हे। पुलिस ह कई कांग्रेसी विधायक मन ल अउ बड़े नेता मन ल गेरफ्तार करत हे। कथित सेक्स सीडी कांड म कांग्रेस अध्यक्छ भूपेश बघेल के जेल जाय के विरोध म कांग्रेस ह आज जेल भरो अभियान के ऐलान करे हे। ताजा जानकारी मिले हे के पुलिस रायपुर आवइया सबो ट्रेन मन के तलासी लेके कार्यकर्ता मन ल गेरफ्तार करत हे। अब तक रेलवे स्टेशन ले करीबन 500 कार्यकर्ता मन ल गेरफ्तार करे गेहे।
ये घटना निंदनीय अउ दुरभाग्यपूरन : पुनिया…कांग्रेसी मन के गेरफ्तारी के दउर जारी
सिंहदेव ह कहिन …भूपेश के जेल जाय के बाद हमन सबो मिलके प्रदेस के कमान संभालबो


text:
रायपुर, 08 मार्च 2018। प्रधानमंत्री श्री नरेन्द्र मोदी ह आज अंतर्राष्ट्रीय महिला दिवस के अवसर म छत्तीसगढ़ के वयोवृद्ध 106 वर्षीय दिवंगत स्वच्छता दूत श्रीमती कुंवर बाई ल विनम्रता पूर्वक सुरता करिन। श्री मोदी ह अपन ट्वीटर म जारी संदेश म कहिन कि श्रीमती कुंवर बाई ह छेरी बेचके शौचाल के निर्माण करके स्वच्छ भारत अभियान म जऊन योगदान देहे हे, वो कभू भुलाए नइ जा सकय। मैं ऊंखर ए पवित्र काम ले अड़बड़ प्रभावित होय हंव। आपमन जानतेच होहू के श्रीमती कुंवर बाई छत्तीसगढ़ के धमतरी जिला के ग्राम कोटाभर्री (ग्राम पंचायत बरारी) के निवासी रहिन। पाछू महीना के 23 तारीक के दिन राजधानी रायपुर के अम्बेडकर अस्पताल म उंखर निधन हो गीस। प्रधानमंत्री श्री मोदी ह करीबन दू साल पहिली 21 फरवरी 2016 के दिन छत्तीसगढ़ प्रवास के समय राजनांदगांव जिला के ग्राम कुर्रूभाठ (डोंगरगढ़) म आयोजित विशाल जनसभा म चरण स्पर्श करके उंखर सम्मान करे रहिन। उमन आज महिला दिवस के मौका म अपन ट्वीटर म ’शी इंस्पायर्स मी’ हैशटैग म ये वाले यादगार तस्वीर घलोक पोस्ट करिन।
जब प्रधान मंत्री उंखर से मिले रहिन तब वो करीबन 104 साल के रहिन। श्रीमती कुंवर बाई ह छेरी बेचे ले मिले पइसा ले अपन घर म शौचालय बनवाइस अऊ गांव वाले मन ल घलोक शौचालय निर्माण बर प्रोत्साहित करिन। ऊंखर गांव के सबो 18 घर मन म शौचालय बन गे हे अऊ ये गांव स्वच्छ भारत मिशन के तहत खुले म शौचमुक्त (ओडीएफ) घोषित हो चुके हे।
प्रधानमंत्री ह छत्तीसगढ़ के स्वच्छता दूत स्वर्गीय श्रीमती कुंवर बाई ल सुरता करिन
रायपुर, 08 मार्च 2018। प्रधानमंत्री श्री नरेन्द्र मोदी ह आज अंतर्राष्ट्रीय महिला दिवस के अवसर म छत्तीसगढ़ के वयोवृद्ध 106 वर्षीय दिवंगत स्वच्छता दूत श्रीमती कुंवर बाई ल विनम्रता पूर्वक सुरता करिन। श्री मोदी ह अपन ट्वीटर म जारी संदेश म कहिन कि श्रीमती कुंवर बाई ह छेरी बेचके शौचाल के निर्माण करके स्वच्छ भारत अभियान म जऊन योगदान देहे हे, वो कभू भुलाए नइ जा सकय। मैं ऊंखर ए पवित्र काम ले अड़बड़ प्रभावित होय हंव। आपमन जानतेच होहू के श्रीमती कुंवर बाई छत्तीसगढ़ के धमतरी जिला के ग्राम कोटाभर्री (ग्राम पंचायत बरारी) के निवासी रहिन। पाछू महीना के 23 तारीक के दिन राजधानी रायपुर के अम्बेडकर अस्पताल म उंखर निधन हो गीस। प्रधानमंत्री श्री मोदी ह करीबन दू साल पहिली 21 फरवरी 2016 के दिन छत्तीसगढ़ प्रवास के समय राजनांदगांव जिला के ग्राम कुर्रूभाठ (डोंगरगढ़) म आयोजित विशाल जनसभा म चरण स्पर्श करके उंखर सम्मान करे रहिन। उमन आज महिला दिवस के मौका म अपन ट्वीटर म ’शी इंस्पायर्स मी’ हैशटैग म ये वाले यादगार तस्वीर घलोक पोस्ट करिन।


text:
रायपुर । मुख्यमंत्री डॉ. रमन सिंह के घोसना के अनुरूप राज्य म पंचायत अउ नगरीय निकाय संवर्ग के सिक्छक मन (शिक्षाकरमी मन ) के संविलियन के प्रक्रिया लगभग पूरा हो चुके हे। येखर सेती अब उमन ल जुलाई ले कोसालय ले वेतन मिले लगही। उंखर संविलियन बर विगत दू दिन तक प्रदेस भर म विकास खण्ड स्तर म शिविर के आयोजन करे गिस, जेमा ई-कोष के माध्यम ले वेतन भुगतान बर एक लाख 0592 शिक्षक मन के बैंक खाता नम्बर, कर्मचारी कोड नम्बर, मोबाइल फोन नम्बर अउ सेवा पुस्तिका ले संबंधित आवस्यक जानकारी दरज करे गिस।
स्कूल सिक्छा बेभाग के वरिष्ठ अधिकारी मन ह आज इहां बताइन के अब सिरफ दो हजार सिक्छक (शिक्षाकरमी) बर ये प्रक्रिया सेस रह गे हे, जे आघू के दू दिन मन म पूरा कर ले जाही। ये तरह ले सबो संविलियत हो चुके सिक्छाकरमी के वेतन जुलाई महीना ले कोषालय ले आहरित होय लगही अउ उमन वेतन भुगतान बैंक के माध्यम होही। उल्लेखनीय हे के मुख्यमंत्री डॉ. रमन सिंह ह पाछु महीना के 14 तारीख के संभागीय मुख्यालय अम्बिकापुर (सरगुजा) म प्रदेसव्यापी विकास यात्रा के प्रथम चरन के समापन समारोह म आयोजित बेसाल जनसभा म सिक्छाकरमी के संविलियन के घोसना करे रहिन हे। स्कूल सिक्छा बेभाग ह उँखर घोसना के तत्परता ले अमल सुरू कर दिस ।
एक लाख ले जादा सिक्छाकरमी मन के संविलियन अउ ई-कोष के प्रक्रिया पूरा
रायपुर । मुख्यमंत्री डॉ. रमन सिंह के घोसना के अनुरूप राज्य म पंचायत अउ नगरीय निकाय संवर्ग के सिक्छक मन (शिक्षाकरमी मन ) के संविलियन के प्रक्रिया लगभग पूरा हो चुके हे। येखर सेती अब उमन ल जुलाई ले कोसालय ले वेतन मिले लगही। उंखर संविलियन बर विगत दू दिन तक प्रदेस भर म विकास खण्ड स्तर म शिविर के आयोजन करे गिस, जेमा ई-कोष के माध्यम ले वेतन भुगतान बर एक लाख 0592 शिक्षक मन के बैंक खाता नम्बर, कर्मचारी कोड नम्बर, मोबाइल फोन नम्बर अउ सेवा पुस्तिका ले संबंधित आवस्यक जानकारी दरज करे गिस।


text:
रायपुर । कथित सेक्स सीडी कांड म न्यायिक हिरासत म बर प्रदेस कांग्रेस अध्यक्छ भूपेश बघेल जमानत लेय बर राजी हो गगिस हे। येखर बाद कांग्रेस के ओर ले महामंत्री गिरीश देवांगन ह जमानत बर आवेदन लगाइस हे । उहें वकील मन के दल ह कोरट म जमानत के आवेदन पेस करिस। सीबीआई कोरट म जमानत के औपचारिकता मन ल पूरी करे के बाद संभवत: शाम तक जेल ले बाहिर आ सकत हे।
प्रदेस कांग्रेस के बड़ नेतामन ह जेल म भूपेश बघेल ले मुलाकात करिन। नेता प्रतिपक्ष टी एस सिंहदेव, सांसद ताम्रध्वज साहू, विधायक सत्य नारायण शर्मा अउ किरणमयी नायक समेत तमाम नेता मन ह जेल म बघेल ले मुलाकात करिन अउ जमानत लेय बर राजी करिन।
सिंहदेव ह का कहिन
भूपेश बघेल ले मिले के बाद नेता विपक्ष टी एस सिंहदेव ह कहिन के , ‘वो अब भी जेल ले बाहिर आय बर तइयार नइए, लेकिन हमन उंखर ले कहिन के पार्टी चाहत हे के वो ह बाहिर आय, आलाकमान के निरदेश हे के चुनाइ म धियान दें।’ सिंहदेव ह बताइस के उमन ह बघेल ले बाहिर आ के लड़ाई लड़े बर कहिस , जेमा वो तइयार होगे।
जेल ले बाहिर आय बर तइयार हे भूपेश ह ….. संझोति बाहिर आ सकत हे
रायपुर । कथित सेक्स सीडी कांड म न्यायिक हिरासत म बर प्रदेस कांग्रेस अध्यक्छ भूपेश बघेल जमानत लेय बर राजी हो गगिस हे। येखर बाद कांग्रेस के ओर ले महामंत्री गिरीश देवांगन ह जमानत बर आवेदन लगाइस हे । उहें वकील मन के दल ह कोरट म जमानत के आवेदन पेस करिस। सीबीआई कोरट म जमानत के औपचारिकता मन ल पूरी करे के बाद संभवत: शाम तक जेल ले बाहिर आ सकत हे।


text:
छत्तीसगढ़ विधानसभा चुनाव 2018 के बाजा छत्तीसगढ़ म बाजे लगे हे। पाछू 15 बछर ले इहां भाजपा के रमनसिंह ल हरा पाना कांग्रेस बर संभव नइ रहे हे। ए पइत भाजपा बर कांग्रेस के संगें संग जोगी कांग्रेस के चुनौती घलव हे। जानकार मन के कहना हे के, राज्य म पाछू पंद्रा बछर ले भाजपा के सरकार तो बने हे फेर चुनाव मन म कांग्रेस अऊ भाजपा ल मिले वोटों के अंतर बहुत जादा नइ हे। राज्य म चलत क्षेत्रीय गुटबाजी, पार्टी के बीच नेता मन के असंतोष अउ जोगी कांग्रेस के दबदबा के संती ए पइत के चुनाव परिणाम पलट घलोक सकत हे।
छ्त्तीसगढ़ के राजनीति के सबले बड़का कूटनीतिज्ञ अजीत जोगी, आदिवासी अऊ दलित मतदाता मन ल लुभाए म लगे हे। पाछू पांच बछर ले अजीत जोगी राज्य म सरलग दौरा करत हे अऊ जनता के बीच जाके मनखे मन के समस्या मन ल सुलझात हें। हम आप ल सुरता देवा देवन के छत्तीसगढ़ के 90 विधानसभा सीट मन म ले 39 सीट आरक्षित हे। एमां 29 अनुसूचित जनजाति वर्ग बर आरक्षित हे। जोगी आदिवासी वर्ग ले आथे अउ वो ह ए सीट मन म अपन अच्छा प्रभाव जमाए हे।
एती कांग्रेस के पोटा, अपन पार्टी के नेता मन ल सम्हाले म कांपत हे, अड़बड़ झन टिकिट पाए के आसा म बइठें हें। ए पइत छत्तीसगढ़ म जम्मो बड़का फैसला सीधा दिल्ली के आदेस म होवत हे। ए खातिर भीतर-भीतर असंतोष सुलगत हे। जउन मन ल कांग्रेस के टिकिट नइ मिल पाय उमन भीतरघात नहीं त सोझे बगावत करहीं अइसे दिखत हवय। वेब दुनिया के कहंउक कांग्रेस के बड़े नेता भूपेश बघेल, टीएस सिंहदेव अऊ चरणदास महंत, तीनों के नजर मुख्यमंत्री के कुर्सी म हवय। येमन अपन-अपन गुट ल मजबूत करे बर अपन समर्थक मन ल लामबंद करत हें।
एसो अड़बड़ दिन ले उहीच सरकार ल देखत जनता असकटा घलो गए हे। ये खातिर भाजपा बर एंटी इनकंबेंसी सबले बड़े मुद्दा हे। अमित शाह कोति ले करवाए गए सर्वे म अभी हाले के विधायक मन के रिपोट कार्ड खराब हे, ऊंखरेच क्षेत्र म उंखर विरोध सबले जादा हे। कहूं शाह के ‘चेहरा बदलो, चुनाव जीतो’ फार्मूला म प्रदेश भाजपा चलही त अभी हाल के कई विधायक मन के टिकट कट सकत हे। अइसे म ये मन बागी बनके पार्टी बर परेशानी खड़ा कर सकत हें। कुल मिला के भाजपा बर घलव ये बखत के सत्ता भोभला के चना बन सकत हे। इहां के मंत्री मन के बिकटे के कमई के मुद्दा अउ अभीन के अटल जी के अस कलस के बेरा म भाजपा के दू झिन मंत्री मन के कट्ठल हंसई, ठिठोली करत दू घरी के वीडियो भाजपा के मंत्री मन के इजियत ल उतार देहे हे। अकेल्ला रमन सिंह के स्वच्छ छवि कतकाच ल सम्हार पाही।
मंत्री मन के कट्ठल के हंसई झन होजय 2018 म भाजपा के रोवई
छत्तीसगढ़ विधानसभा चुनाव 2018 के बाजा छत्तीसगढ़ म बाजे लगे हे। पाछू 15 बछर ले इहां भाजपा के रमनसिंह ल हरा पाना कांग्रेस बर संभव नइ रहे हे। ए पइत भाजपा बर कांग्रेस के संगें संग जोगी कांग्रेस के चुनौती घलव हे। जानकार मन के कहना हे के, राज्य म पाछू पंद्रा बछर ले भाजपा के सरकार तो बने हे फेर चुनाव मन म कांग्रेस अऊ भाजपा ल मिले वोटों के अंतर बहुत जादा नइ हे। राज्य म चलत क्षेत्रीय गुटबाजी, पार्टी के बीच नेता मन के असंतोष अउ जोगी कांग्रेस के दबदबा के संती ए पइत के चुनाव परिणाम पलट घलोक सकत हे।


text:
नवनीत शुक्ला मुंगेली। संविलियन होय के बाद गुरुजी मन ल अपन तनखा के चिंता हो गे रहिस । की उनला पईसा कब मिलहि । मुंगेली जिला के 3 ब्लॉक म सबले ज्यादा लगभग 38.78 %, पथरिया के 46.20 % , लोरमी के 40.07%, 31 तारीख तक गुरुजी मन ल उनखर तनख्वाह ट्रेजरी के माध्यम ले कर दिए गिस । जेखर बाद गुरुजी मन के चहरा म खुशी दिखिस ।
पर जतका चिंता गुरुजी मन ल अपन तनखा ल ले के होथे ओतके चिंता लइका मन ल पढ़ाये बर करतिन तव आज शिक्षा के ईस्तर अतका नइ गिरे रहितिस । अब जइसे सरकार ह इखर मन मांगे तनखा ल देवत हे । वइसने अब गुरुजी मन ल भी चाही की पढ़इया लइका मन ल वइसने बड़ा चढ़ा के ग्यान ल तक बाटय ।
आइस गुरुजी मन के चेहरे म दिखिस खुशी के लहरा
नवनीत शुक्ला मुंगेली। संविलियन होय के बाद गुरुजी मन ल अपन तनखा के चिंता हो गे रहिस । की उनला पईसा कब मिलहि । मुंगेली जिला के 3 ब्लॉक म सबले ज्यादा लगभग 38.78 %, पथरिया के 46.20 % , लोरमी के 40.07%, 31 तारीख तक गुरुजी मन ल उनखर तनख्वाह ट्रेजरी के माध्यम ले कर दिए गिस । जेखर बाद गुरुजी मन के चहरा म खुशी दिखिस ।


text:
कोरबा 06 अप्रेल 18। प्रदेशव्यापी लोक सुराज अभियान के बेरा मुख्यमंत्री डा. रमन सिंह कोरबा जिला के ग्राम भैंसामुड़ा (ब्लाक करतला) म आयोजित समाधान शिविर म सामिल होए रहिन। ए बेरा म उमन गांव वाले मन ले प्रधानमंत्री आवास अउ उज्जवला योजना के संबंध म जानकारी लेहे रहिन। शिविर म सरगबुंदिया निवासी रामबाई पति कार्तिक राम साहू ह मुख्यमंत्री के आघू उज्जवला गैस कनेक्शन के लाभ नइ मिले के बात बताए रहिस। मुख्यमंत्री के निर्देश म खाद्य विभाग कोरबा कोति ले जल्दी कार्यवाही करत रामबाई ल गैस कनेक्शन निःशुल्क प्रदान करे गीस। बातचीत के समय रामबाई ह बताइस कि वो अऊ ऊंखर पति रोजी-मजदूरी करथें अउ शुरू ले ही चूल्हा के उपयोग करत आत हे। उमन ये घलोक बताइन कि रसोई गैस के उपयोग वो अपन जीवन म पहली पइत उपयोग करहीं। खुशी ले लबरेज रामबाई ह कहिन कि ‘सुने हंव के एखर से खाना जल्दी तैयार होथे अऊ एखर से धुआं घलोक नइ उठय। अइसन म मैं अऊ मोर पति बचे समय ल काम अऊ आन मजदूरी म लगा सकबोन।‘ रामबाई ह स्वच्छ ईंधन प्रदान करे बर प्रदेश के मुख्यमंत्री ल हृदय ले धन्यवाद दीन। रामबाई ह अब आन महिला मन ल घलोक स्वच्छ ईंधन के सुरक्षित उपयोग करे बर प्रेरित करे के संकल्प लेहे हें।
लोक सुराज -2018 म मुख्यमंत्री के पहल म रामबाई ल मिलीस गैस कनेक्शन
कोरबा 06 अप्रेल 18। प्रदेशव्यापी लोक सुराज अभियान के बेरा मुख्यमंत्री डा. रमन सिंह कोरबा जिला के ग्राम भैंसामुड़ा (ब्लाक करतला) म आयोजित समाधान शिविर म सामिल होए रहिन। ए बेरा म उमन गांव वाले मन ले प्रधानमंत्री आवास अउ उज्जवला योजना के संबंध म जानकारी लेहे रहिन। शिविर म सरगबुंदिया निवासी रामबाई पति कार्तिक राम साहू ह मुख्यमंत्री के आघू उज्जवला गैस कनेक्शन के लाभ नइ मिले के बात बताए रहिस। मुख्यमंत्री के निर्देश म खाद्य विभाग कोरबा कोति ले जल्दी कार्यवाही करत रामबाई ल गैस कनेक्शन निःशुल्क प्रदान करे गीस। बातचीत के समय रामबाई ह बताइस कि वो अऊ ऊंखर पति रोजी-मजदूरी करथें अउ शुरू ले ही चूल्हा के उपयोग करत आत हे। उमन ये घलोक बताइन कि रसोई गैस के उपयोग वो अपन जीवन म पहली पइत उपयोग करहीं। खुशी ले लबरेज रामबाई ह कहिन कि ‘सुने हंव के एखर से खाना जल्दी तैयार होथे अऊ एखर से धुआं घलोक नइ उठय। अइसन म मैं अऊ मोर पति बचे समय ल काम अऊ आन मजदूरी म लगा सकबोन।‘ रामबाई ह स्वच्छ ईंधन प्रदान करे बर प्रदेश के मुख्यमंत्री ल हृदय ले धन्यवाद दीन। रामबाई ह अब आन महिला मन ल घलोक स्वच्छ ईंधन के सुरक्षित उपयोग करे बर प्रेरित करे के संकल्प लेहे हें।


text:
नवनीत शुक्ला, मुंगेली। आज मनियारी जल संसाधन बेभाग मुंगेली म पथरिया अउ मुंगेली ब्लॉक के लगभग 100 किसान मन अपन समस्या ल ले के कारयपालन अभियंता, मनियारी जल संसाधन वेभाग ल ज्ञापन देहे बर पहुंचीस । येखर संग एसडीएम ले घलो मिलके समस्या के निवारन करे के मांग करिन।
लगभग डेढ़ महीना पहिली नहर ले पानी छोड़ेगे रहिस । 50 दिन बाद घलोक नहर डी2 म पानी के आपूरती आखरी छोर तक नहीं होवत हे । जेखर कारन फसल सुखाय के नवबत आवत हे । अउ किसान मन के कोनो सुनवाई तक नइ होवत हे । जेखर कारन गुसियाय किसान मन आज कलेक्टरेट म नारा बाजी करत ज्ञापन दिस। एला बेभागिय लापरवाही कहे जाय या काम म उदासीनता ?
कई पइत अवगत कराय के बाद घलो नहर बेभाग ह नहर के मरम्मत म कोनो ध्यान नइ देवत हे । जेखर परिनाम ये होवत हे कि आज जब किसान ल पानी के जरूरत हवय तब पानी नइ मिल पात हे। करोड़ के लागत म बने नहर आज रख रखाव के अभाव म दम तोड़त जात हे। मिले जानकारी म राजीव गांधी जलासय म लगभग 25 फीसदी पानी बचे हवय । अउ अभउ बेरा ल देखत हुये पानी के जरूरत पढ़ ही । येती हर साल पथरिया ब्लॉक म किसान मन ल सरकारी रवइया ले त्रस्त हो के अपन जिनदगी ले हताश होय बर पड़थे । अब देखना हे बेभाग ह का कदम उठावत हे ।
0 ” पानी के समस्या ल लेके पथरिया ब्लॉक के लगभग 100 किसान आज आय रहिन हे , जेखर समस्या मन ल देखते हुए डी1 अउ डी3 म रोक के डी2 म पानी देय जाही।” एसडीएम मुंगेली
” पानी बर फुटिस किसान मन के गुस्सा “….कारयपालन अभियंता, जल संसाधन ल ज्ञापन सउपिन
नवनीत शुक्ला, मुंगेली। आज मनियारी जल संसाधन बेभाग मुंगेली म पथरिया अउ मुंगेली ब्लॉक के लगभग 100 किसान मन अपन समस्या ल ले के कारयपालन अभियंता, मनियारी जल संसाधन वेभाग ल ज्ञापन देहे बर पहुंचीस । येखर संग एसडीएम ले घलो मिलके समस्या के निवारन करे के मांग करिन।


text:
नवनीत शुक्ला, मुंगेली
सफाई के पता नई हे तभो ले मुंगेली जिला ल मिले रहिस हमर देस के प्रधानमंत्री नरेंद्र मोदी के हाथ ले ओडीएफ के तमगा। काबर कि हमर मुंगेली के बहुत बड़े खासियत हे कि इहां हर काम कागज म हो जाथे। चाहे बात शौचालय के होवय या साफ सफाई के या फेर आवास के, हर जगह मुंगेली ह अपन नाम ल रोशन करत हे। केंद्र सरकार के स्वच्छ भारत मिशन के तहत अवईया पईसा कहां जाथे पता नई। गांव म एे हालत हे कि उहां न तो शौचालय ठीक ले बने हे अउ न आवास के गुणवत्ता पूर्ण निर्माण होय हे। इहि हाल नगर पालिका के बने आवास म तक देखे जा सकथे।
एक कोति जिहां केंद्र सरकार ह स्वछता अभियान चलावत हे उहें मुंगेली के अधिकारी मन अपन पीठ थपथपाए बर सिरिफ कागजी लीपापोती करत हे। एखर उदहारण हमर प्रदेश सरकार म मंत्री अउ मुंगेली बिधायक के गोद ग्राम देवरी म देखे बर मिलथे। जिहां के शौचालय,, सीसी रोड़,, नाली,, आवास,, सब के हालत ह अबड़ ख़राब हे। कई घर के शौचालय मन मा न दरवाजा लगे हे,, न छबाय हे न पोताय हे,, कोनो-कोनों जगह पर्दा लगा के काम चलत हे। शौचालय के बइठे के सीट घलोक टूट गेहे ,,सोख्ता के गढ्ढा हर खुल्ला परे हे जेन म नान-नान लइका मन के गढ्ढा म गिरे के घलो ख़तरा हे। दीवाल अउ छत म दरार आ गेहे, कई जगह के शौचालय हर तो गिरे के हालत म आगे हे। गाँव के आदमी मन अपन घर म बने शौचालय ल अब डर्राए ल घलो लाग गे हे। काबर कि कब भासक जाहि तेखर कोनों पता नहीं हे। इही कारण हे कि कई झन शौचालय के जगह म नई जाए। लोटा धरके बाहिर खुले मैदान म शौच बर जाथें। जहाँ सरकार ह अतका पैसा खर्चा करत हे। उहें गांव वाले मन म सरपंच अउ सचिव के लापरवाही के चलते अउ मंत्री के गोद ग्राम के अनदेखी के सजा ल देवरी गांव के जनता हर भोगत हे। एखर बाद भी हमर मंत्री ह आज तक गांव के सुध नई लेवत हे।
ऐ बात ह सिरिफ देवरी भर के नोहे मुंगेली जिला म आने वाला हर पंचायत म इही हालत हे। आवास पूरा होय के बाद हितग्राही के उपयोग करे के पहिली ओमन ल उपयोगिता प्रमाणपत्र न तो आवास बर दे गे हे न शौचालय बर। निर्माण के समय म तक कोइ जाँच बर गिस ये बात ह कहना उचित नहीं हे काबर की अगर गे होतिस तव ये हालत नई होतिस निर्माण के। ये सब म बिधायक के चु्प्पी ह चिंता के बात हे। लोगन मन के कहना हे कि कई पईत जनदर्शन म ए बात के शिकायत करे गिस लेकिन आज तक कोनो सुनवाई नई होइस। अब मंत्री जी ले ही उम्मीद हे कि वो दखल देवय अउ अपन जनता बर कुछ करय।


text:
रायपुर। जूडा अपन नौ सूत्रीय मांग मन ल लेके हड़ताल म हे। अस्पताल परिसर म होवत हिंसा के घटना मन म पुलिस कारयवाही न होय अउ अस्पताल प्रसासन के उदासीनता के विरोध म जूडा अम्बेडकर अस्पताल परिसर म धरना पर बैठे हे। जूडा ने 48 घंटा म उंखर नौ मांगे पूरा नइय होय म सामूहिक इस्तीफा देय के धमकी दीस हे।
जूडा के 9 मांग मन-
1. अस्थि रोग विभाग रेसिडेंट के संग होय मारपीट म संस्था के ओर ले तत्काल एफआईआर होवय।
2. अस्थि रोग विभाग रेसिडेंट के संग होय मारपीट म आरोपी के तत्काल गेरफ्तारी होवय।
3. मेकाहारा म आवइया सबो मरीज मन के इलाज नि:सुल्क करे जाय अउ स्मार्ट कारड के बाध्यता खत्म करत हुये सबो प्रकार के बिलिंग बंद करे जाय।
4. केजवल्टी व वारड म वार्ड ब्वॉय, नर्सिंग स्टाप, आईसीसीयू म ईसीजी टेक्निशियन के समुचित नियुक्ति करत हुए रक्त जांच संबंधी बेवस्था ल सरल अउ जन सामान्य के समझे योग्य करे जाय।
5. परची बर लाइन लागय के बेवस्था ल समाप्त कर रिकॉर्ड ऑन लाइन करत हुये फाइल अउ कागज के इस्तेमाल कम ले कम करे जाय।
6. अस्पताल के सिक्योरिटी ऑफिसर ल तत्काल बरखास्त करत हुये सिक्योरिटी टेंडर के विवेचना करे जाय।
7. सामान्य, इन सर्विस रेसिडेंट सबो हड़ताल म सामिल हे। जेखर अनुसार निरनय लेय जाय।
8. समस्त रेसिडेंट डॉक्टर्स के ड्यूटी ऑवर्स सुप्रीम कोरट के गाइड लाइन के अनुसार तय करे जाय।
9. रेसिडेंट डॉक्टर मन ल मिलइया मानदेय म वृद्धि के संबंध म तत्काल लिखित निरनय लेय जाय।
अपन नौ सूत्रीय मांग मन ल लेके हड़ताल म हे जूडा
रायपुर। जूडा अपन नौ सूत्रीय मांग मन ल लेके हड़ताल म हे। अस्पताल परिसर म होवत हिंसा के घटना मन म पुलिस कारयवाही न होय अउ अस्पताल प्रसासन के उदासीनता के विरोध म जूडा अम्बेडकर अस्पताल परिसर म धरना पर बैठे हे। जूडा ने 48 घंटा म उंखर नौ मांगे पूरा नइय होय म सामूहिक इस्तीफा देय के धमकी दीस हे।


text:
रेड सिग्नल वइसे खतरा के निसान माने जाथे। फेर इही खतरा के निसान कोन जनि कब ले नेता-मंतरी ले के अधिकारी मन बर रुतबा के चिन्हारी बनगे मैं तो नइ जानव आप मन जानव होतु समझ लेहु। वइसे सच तो इही हरय के के लाल सिग्नल हा खतरा के ही निसानी हरय। जनता मन ला तो नेता-मंतरी, अधिकारी मन ले खतरा रहिबे करते।
तभे तो लाल बत्ती वाला गाड़ी ले जब कान फोडू अवाज आथे सब सचेत हो जाथे। अउ वो गाड़ी मा बइठने वाला मन जइसे जनता ला डराय, झुझकाय अउ उंहला अपन धाक दिखाय के सुख पाथे। फेर बदलत बेरा मा लाल बत्ती जनता मन बर खतरा कब तक बने रइही ? कब तक लाल बत्ती के कल्चर चलही ? ये आज सवाल बन के आम मनखे ले के खास लोगन मन बर बहस के मुद्दा बन गे हे। लाल बत्ती के खतरा होना चाही के नहीं होना चाही येखर चर्चा पंचायत ले के संसद तक मा होवत हे। अउ समय के मांग इही हरय के होना भी चाही। चरचा करे में कोनो खरचा थोड़े होथे।
फेर ये सब के बीच म दिल्ली ले जेन पहल झाड़ू धरइयां नेता मन करे रहिस वोखर बिस्तार अब धीरे-धीरे देखा-सिखी दूसर राज मन घलोक सुरू होवत हे। पंजाब राज मा घलोक उहां के पंजा छाप वाला सरकार के मुखिया हा कहि दिस के अब लाल बत्ती वाला गाड़ी के जरूरत नइहे। पंजाब के जनता मन ला बधई खतरा टल गे। पंजाब ले यूपी मा घलोक इही फइसला होगे। महंत के संग सीएम बनिस योगी जी घलोक लाल बत्ती के परथा खतम करे अइलान कर दिस। अब धीरे-धीरे दूसर राज म लाल बत्ती के खतरा टाले के घोसना हो सकत हे।
वइसे इहूँ बता दन के लाल बत्ती के खतरा ले मुक्ति जनता मन ला सबले पहली छत्तीसगढ़ राज मा मिले रहिस। जिहां जोगी जी हा लाल बत्ती परयोग ला बंद करवा दे रहिस। फेर सत्ता बदलत ही फूल छाप वाला मन पेलम-पेल लाल बत्ती बांट दिस। का पूछना तहा मंतरी लेके संतरी तक के एक नहीं कई-कई ठिन लाल बत्ती आगे।
लाल बत्ती के रुतबा कतका होथे येखर कतको उदाहरन मिल जही। फेर हाल ही के उदाहरन ला देना सही हे। मतलब ये बताना कि लाल बत्ती कइसे जनता मन बर खतरा हे। कुछ दिन पहली के बात हरय। रायपुर ले अभनपुर के रद्दा मा मनजीत कौर नाव के महिला हा अपन गाड़ी मा जात रहिन। पाछू मा एक झिन बड़का मंतरी अपन लाल बत्ती मा आत रहिन। मनजीत जी अपन रद्दा अउ मंतरी के लाल बत्ती(खतरा) वाला काफिला उई-उई के अवाज करत पाछू-पाछू..। भइगे फेर मंतरी के मंता भोंगा गे। मतबल भारी गुस्सा आ गे। तत्काल आनन-फानन मा मनजीत के आघु पुलिस आ गे। पुलिस धर के मनजीत जी ला थाना ले आइस। सोचत होहू काबर. ? .काबर कि मनजीत जी हा मंतरी जी लाल बत्ती मतलब खतरा वाले गाड़ी के आघु मा चलत रहिन। बाद मा बिना कोनो कार्रवाई के मनतीज जी ला पुलिस वाला मा छोड़ घलोक दिन।
ये सब बताय के मतबल ये हे कि लाल बत्ती हा नेता-मंतरी मन बर जलवा के ..अउ जेन जनता मन बर बड़ खतरा के हे।
येखरे सेति दिल्ली ले पंजाब अउ पंजाब ले यूपी राज मा लाल बत्ती ला बत्ती दे दिस गइस। मतबल ये कि ये खतरा के निसानी ला हटा दिस गइस । नेता-मंतरी मन घलोक जनता सही सादा-सादा आही-जाही। कोना ला ना कोनो के ना डर..ना कोनो खतरा, ना नेता जी के रौब ना रुतबा।
दिल्ली-पंजाब-यूपी के सरकार ला बेमेतरिहा के बधई हे। अइनेहे बधई के बुता सब राज-देस सरकार करय। जनता के सरकार जनता सही रहय।
जय जोहार
वैभव शिव पाण्डेय
संवाददाता, स्वराज एक्सप्रेस, रायपुर


text:
5 Oct 2015
मानव सेवा के प्रतिमूर्ति: स्वामी आत्मानंद
मानव सेवा के प्रतिमूर्ति स्वामी आत्मानंद जी के अवतरन रायपुर जिला के बरबंदा गांव म 06 अक्टूबर 1929 के होइस। ओकर ददा के नाव धनीराम वर्मा अउ महतारी के नाव भाग्यवती रिहिस। छत्तीसगढ़िया किसान परवार म जनमे तुलेंद्र वर्मा के भाग ल कोनो नइ सोचे रिहिन होही के ओ लइका ह एक दिन स्वामी आत्मानंद बनके समाज म मानव सेवा के अलख जगाही। स्वामी आत्मानंद के नानपन के नाव तुलेंद्र वर्मा रिहिस। ओमन पांच भाई रिहिन, जेन म दू भाई स्वामी त्यागानंद जी अउ स्वामी निखिलात्मानंद ह ओकरे रद्दा म आगू चलके सन्यासी होगे। एक भाई डॉ. नरेंद्रदेव वर्मा छत्तीसगढ़ी के बड़का कलमकार होइस अऊ एक भाई ओमप्रकाश वर्मा ह विश्वविद्यालय म प्रोफेसर होइस, आगू चलगे उही ह आत्मानंद विद्यापीठ तको चलाइस।
स्वामी आत्मानंद के ददा धनीराम जी हा गांधीवादी विचारधारा के मनखे रिहिस। ओमन ह वर्धा के आश्रम म लइका मन बुनियादी शिक्षा देवय। ददा संग बालक तुलेंद्र तको वर्धा के आश्रम म राहय। गांधी जी के अक्सर वर्धा आश्रम आना होवय। जब भी गांधी जी आश्रम आवय तव तुलेंद्र ह ओकर लउठी ल धरके आगू-आगू रेंगय। नानपन ले ही ओला गांधी जी के आसिरबाद मिलीस। बालक तुलेंद्र ह नानपन ले ही पढ़ई-लिखई म गजबे होसियार रिहिस हाबे। आगू के पढ़ई ल तुलेंद्र ह विवेकानंद आश्रम नागपुर म रहिके गणित विषय म एम.एस.सी. करिस। पहिली स्थान आए के सेती ओला सोन के तमगा तको मिलिस। अऊ संगवारी मनके सलाह ले ओहा आईएएस के परीक्षा म तको बइठिस, ओकर नाव ह पहिली दस स्थान अवइया के सूची म रिहिस तभो ले ओमन नौकरी ल तियाग दीस। येहा भारतीय प्रशासनिक सेवा के सबले बड़का परीक्षा आए जेन ल पास करे के बाद ये परीक्षा ल पास करइया लइका मन कलेक्टर, कमीश्नर बनथे। ओहा बड़े परीक्षा पास करके नौकरी के ल रद्दा छोड़ के स्वामी विवेकानंद के मानव सेवा के रद्दा म चलिस उही जवान ह आगू चलके छत्तीसगढ़ के नाव देस भर म बगरइस।
स्वामी विवेकानंद के संदेस अउ सिद्धांत ओकर हिरदे म बसगे रिहिस। थोरिक दिन अपन घर रायपुर म रहिस। तभें एक दिन तुलेंद्र ह अपन दाई सो पुछिस- दीदी जाँव का? ओहा अपन महतारी ल दीदी काहय। महतारी तको कहू जाय बर पूछत होही किके जाना कहि दिस। तुलेंद्र ह माया-मोह ल छोड़के आश्रम म चल दिस। आश्रम म ओकर नाव ब्रह्मचारी तेज चैतन्य धरागे। रामकृष्ण आश्रम म रहिके साधना करिस, बड़े-बड़े तिरिथ करिस। हिमालय परबत म तको गिस। गुरू के बात ल गुनिस। 1960 म तेज चैतन्य ह सन्यास लेके स्वामी आत्मानंद बनिस।
स्वामी आत्मानंद ह रायपुर (बरबंदा)के रहइया आए अउ ये माटी म स्वामी विवेकानंद के चरन परे हाबे कहिके इहां स्वामी विवेकानंद के नाव म आश्रम बनाइस। जिहा गरीबहा लइका मन रहिके पढ़ई-लिखई करिस। स्वामी आत्मानंद ह आदिवासी अंचल नारायणपुर म आश्रम सुरू करके वनांचल के लइका मन ल पढ़ाइस। अकाल-दुकाल के दिन म ओमन गांव-गांव म तरिया ल अऊ कोड़वाय। पचरी बंधवाय, किसान मनला खेती किसानी म तको मदद करय।
छत्तीसगढ़ म मानव सेवा अउ शिक्षा-दीक्षा के अंजोर बगरइया स्वामी आत्मानंद ह 27 अगस्त 1989 के ये दुनिया ले बिदा होगे।
स्रोत- छत्तीसगढ़ पाठ्य पुस्तक निगम (कक्षा-5, भारती)
Subscribe to: Post Comments (Atom)


text:
पान के मेम
जान चिन्हार
सूत्रधार, दाई, बप्पा,बिरजू, चंपिया, मखनी फुआ, जंगी,जंगी के पतो, सुनरी, लरेना की बीबी
दिरिस्य: 1
बिरजू:- दाई, एकठन सक्करकांदा खान दे ना।
दाईः- एक दू थपड़ा मारथे- ले ले सक्कर कांदा अउ कतका लेबे।
बिरजू मार खाके अंगना मा ढुलगत हवय, सरीर भर हर धुर्रा ले सनात हवय।
दाईः- चंपिया के मुड़ी मा घलो चुड़ैल मंडरात हावय, आधा अंगना धूप रहत गे रिहिस, सहुआइन के दुकान छोवा गुर लाय बर, सो आभी ले नी लहुंॅटे हवय, दीया बाती के बेरा होगिस, आही तो आज लहुंॅट के फेर।
बागड़ बोकरा के देंहे मा कुकुरमाछी झूमत रहिन, एकरे सेती बिचारा बागड़ रह रहके ऐती ओती कूदत फांदत रिहिस, बिरजू के दाई बागड़ बर रीस खोज डारे रिहिस, पीछू के मिरचा के फूले गाछ, बागड़ के सिवाय अउ कोन खाय होही, बागड़ ला मारे बर वोहर माटी के छेाटे ढेला धरे रिहिस।
मखनी फुआ आथे
मखनी फुआ:- का बिरजू के दाई, नाचा देखे नी जास का?
दाईः- बिरजू के दाई के आघू नाथ अउ पीछू पगहिया रिहि तब न फुआ।
गरम रीस मा बुताय बात फुआ के देंहे मा गड़ गिस अउ बिरजू के दाई ढेला ला तीरेच मा फेंक दिस, बिरजू हर बागड़ ला सूते सूते एक डंडा मार दिस।
दाईः- रूक, तोर ददा हर तोला बड़ हथछुट्टा बना दिस हवय, बड़ हाथ चलात हस मनखेमन मा, रूक।
मखनी फुआः- पनिहारिन मन करा- थोरकुन देखा तो, इ बिरजू के दाई ला, चार मन पटवा के पैसा का होगिस हवय, भिंया मा पांव नी परत हवय, इनसाफ करा, खुदेच आपन मुंॅहू ले आठ दिन पहिली सबो गांव के अलीन गलीन मा कहत फिरत रिहिस, हांॅ इ दारी बिरजू के ददा किहिन हवय, बैलागाड़ी मा बैठाके बलरामपुर ला नाचा देखाय ले जाहूंॅ। बइला आपन घर मा हावय, ता हजार गाड़ी मंगनी मिल जाही। सो मैंहर आभी टोंक दें, नाचा देखोइया सबो औन पौन तियार होवत हवय, रसोई पानी करत हवय, मोर मुंॅहू मा आगि लगे, काबर मैंहर टोंके गे रहेंव, सुनत हौ, का जवाब दिस बिरजू के दाई हर, अर–र्रे हांॅ! बि र जू के मइया के आघू नाथ अउ पीछू पगहिया नी हो तब ना।
जंगी की पतोः- फुआ सरबे सित्तलमिंटी के हाकिम के बासा मा फूलछाप किनारीवाली साढ़ी पहन के यदि तहू भंटा के भंेट चढ़ाथे, ता तोरो नांव घलो दु तीन बीघा धनहर जमीन के परचा कट जाथिस, फेर तोरो घर मा आज दसमन सोनाबंग पटवा होथिस, जोड़ा बैला बिसाथा, फेर आघू नाथ अउ पीछू सौठन पगहिया झूलत रथिस।
सूत्रधार:- जंगी के पतो, मुंॅहजोर हवय, रेलवे टेसन के तीर के टुरी हवय, तीन महीना पहिली गौना के नवा बोहो होके आय हावय अउ सबो कुरमाटोली के रेंधिन सासमन ले एक आधा मोरचा ले चुकिस हवय, ओकर ससुर जंगी नामी दागी चोर हवय, सी किलासी हवय, ओकर डउका रंगी कुरमाटोली के नामी लठैत, एकरे सेती हमेसा सिंग खुजियात फिरत रइथे जंगी के पतो।
दाई:- अरे चंपिया ! आज लहुंॅटही ता मुंॅड़ी ला मुरकेट के आगि मा दे दिंहा, दिन रात बेचाल होवत जात हवय, गांव मा आप तो ठेठर बैसकोप के गीत गवोइया पतो सबो आय बर लागिन हवय, कहूंॅ बइठ के बाजे न मुरलिया सिखत होही ह-र-जा-ई-ई। अरी चंपि-या-या-या।
जंगी के पतोः- कन्हिया मा मटका धरथे- चला ददिया चला! इ मोहल्ला मा पान के मेम रइथे, नी जाने दुपहर दिन अउ चैपहर रतिहा बिजली के बत्ती भक भक के जरत हवय।
सबो हांॅसथे
मखनी फुआ:- सैतान के मोमादाई।
सूत्रधारः- बिरजू के दाई के आंॅखि मा मानो कोन्हों तेज टारच के रोसनी डार के चैंधिया दिस, भक भक बिजली बत्ती, तीन साल पहिली सरवे कैंप के पाछू गांव के जलनडाही मइलोग मन एकठन कहानी गढ़ के फैलाय रिहिन, चंपिया के दाई के अंगना मा रतिहा भर बिजली बत्ती भुक भुकात रहे, चंपिया के अंगना मा नाक वाले पनही के छाप, घोड़ा के टाप साही। दाईः- जला जला अउ जला, चंपिया के अंगना मा चांदी जइसने पटवा सूखात देखके जलोइया सबो कोठार मा सुतओइया मईलोगमन धान के बोझा ला देख के भांटा के भुरता हो जाहा।
चंपिया गुर ला चाटत आथे, दाई थपड़ा मारथे।
चंपिया:- मोला काबर मारत हस, सहुआइन जल्दी सौदा नी दे एंे ऐं ऐं।
दाई:- सहुआइन जल्दी सौदा नी दे के मोमादाई, एक सहुआइन के दुकान मा मोती झरत हवय, जो जेरी जमा के बइठे रेहे। बोल ढेंटू मा लात देके नेरवा टोड़ दिहांॅ हरजाई, जो कभू बाजे न मुरलिया गात सुने, चाल सीखे बर जात हावस, टेसन के छोकरी मन सो।
बिरजूः- ए मइया एक उंगली गुर दे ना, दे ना मइया एक रत्ती भर।
दाईः- एक रत्ती काबर, उठाके बरतन ला फेक आत हों पिछवाड़ा मा, जाके चाटबे, नी बनही गुरतुर रोटी, गुरतुर रोटी खाय के मन होवत हवय।
उसनाय सक्करकांदा के सूपा ला चंपिया के आघू मा राखत,
बइठ के नींछ, नी ता आभी।
चंपिया:- मनेमन- दाई गारी दिही, पांय पसार के बइठे हर बेलज्जो।
बिरजूः- दाई महू हर बइठ के सक्करकांदा नीछों।
दाई:- नीही, एकठन सक्करकांदा नीछबे अउ तीन ठन ला पेट मा, जाके सिद्धू के बोहो ला कह, एक घंटा बर कराही मांॅग के लेगे हे, फेर लहंुटाय के नाम नी लेत हे, जा जल्दी जा।
चंपिया दाई ले नजर बचाके एकठन सक्करकांदा बिरजू कोति फेंक देथे। बिरजू जाथे।
दाई:- सूरूज नारायन बूड़गिन, दीयाबाती के बेरा हो गिस। आभी ले गाड़ी–।
चंपिया:- कोयरीटोला के मन कोन्हों गाड़ी नी दिन मइया, बप्पा किहिस हे तोर दाई ला कइबे, सबो ठीक ठाक करके तियार रिही, मलदहिया टोली केे मियाजान के गाड़ी लाय बर जात हवौं।
दाई:- कोयरीटोला के मन कोन्हों गाड़ी मंगनी नी दिन, ता फेर मिलगिस गाड़ी, जब आपन गांव के मनखेमन के आंॅखि मा पानी नीए, मलदहिया टोली के मियाजान
के का भरोसा, ना तीन मा , ना तेरह मा, का होही सक्करकांदा नींछ के। राख दे उठाके, इ मरद नाचा दिखाही, बैलागाड़ी मा बइठा के नाचा देखाय ले जाही, बइठ गे बैलागाड़ी मा, देख दारें जी भर के नाचा, रेंगोइया मन पहुंॅचके जुन्ना होगिन होही।
बिरजू:- कराही ला मुड़ी मा राखत- देख दिदिया, मलेटरी टोपी, ऐमा दस लाठी मारे मा कुछू नी होय।
चंपियाः- चुप।
दाईः- बागड़ ला भगात- काल तोला पंचकौड़ी कसाई के हवाले करत हवौं राक्षस तोला, हर चीज मा मुंॅहू लगाही, चंपिया बांध दे बगड़ा ला। छोर दे ढेंटू के घंटी ला, हमेसा टुनुर टुनुर, मोला एको नी सुहाय।
बिरजूः- झुनुर झुनूर बइला मन के झुनकी, तैंहर सुने–।
चंपिया:- बागड़ के ढेंटू के झुनकी छोरत- बिरजू बक बक झन कर।
दाईः- चंपिया, डार दे चुल्हा मा पानी, बप्पा आही ता कइबे, आपन उड़नजहाज मा चेघके नाचा देखे जाय, मोला नाचा देखे के सौक नीए, मोला जगाहा झन कोन्हों, मोर माथा पीरात हे।
बिरजू:- का दीदी, नाचा मा उड़नजहाज घलो उढ़ियाही।
चंपिया:- इसारा करत- चुपेचाप रह, मुफत मा मार खाही बिचारा।
बिरजूः- चुपेचाप- हामन नाचा देखे नी जान। गांव मा एकोठन चिरई घलो नी ए, सबो चल दिन ना।
चंपिया:- पलक मा आंसू आत हे, एक महीना पहिली ले मइया कहत रिहिस, बलरामपुर के नाचा के दिन गुरतुर रोटी बनही, चंपिया छींट के साढ़ी पहनही, बिरजू पंेट पहनही, बैलागाड़ी मा चेघके–।
बिरजूः- गाछ के सबले पहिली भांटा, जिन बोबा, आप मा चढ़ाहा, जल्दी गाड़ी लेके भेज दिहा जिन बोबा।
दाईः- पहिली ले कोन्हों बात के मंसूबा नी बांधना चाही कोन्हों ला, भगवान मंसूबा ला टोड़ दिस, ओला अबले पहिली भगवान ले पूछे बर हवय, ये कोन बात के फल देत हावा भोलेबाबा, आपन जीयत ओ कोेन्हों देवी देवता पित्तर के बदना नी
बांचे हवय, सरवे के समे जमीन बर जतका बदना बदे रिहिस। ठीक ही तो, महाबीर के बदना बांचे हावय, हाय रे देव, भूल चुक माफ करा बाबा, बदना दुगुनी करके चढ़ाही बिरजू के दाई, चोरी चमारी करोइया के बेटी नी जरही, पांच बीघा जमीन का हासिल करे हवय बिरजू के बप्पा हर, गांव के भईखई मन के आंॅखि मा कचरा पर गिस हवय, खेत मा पटवा लगे देखके, गांव के मनखेमन के छाती फाटत हवय, भुंइया फोर के पटवा लगिस हवय, बैसाखी बादर साही घूमड़त आत हे पटवा के पौधामन, ता अलान ता फलान, अतकी आंॅखि के धार भला फसल सहही, जिहांॅ पंदरामन पटवा होय बर रिहिस, उहांॅ दसेमन होइस, फेर तोल मा ओजन होइस रबीभगत के इहांॅ, इमांॅ जरे के का बात हवय, बिरजू के बप्पा हर तो पहिली कुरमाटोली के एकेक मनखेमला समझा क केहे रिहिस, जिनगी भर मजूरी करत रह जाहा, सरवे के समे आत हे, सो गांव के कोन्हों पुतखौकी के भतार सरवे के समे बाबू साहेब के खिलाफ खांॅसीस नीही, बिरजू के बप्पा ला कम सहे बर पड़िस हावय, बाबू साहेब रीस मा सरकस नाचा के बघवा साही हुमड़त रह गिस। आखिर बाबू साहब आपन सबले छोटे लइका ला भेजिस, मोला मौसी कहके बोलाइस, ये जमीन ददा हर मोर नांव ले बिसाय रिहिस, मोर पढ़ाई लिखाई ओई जमीन ले चलथे, अउ घलो कतका बात, खूबेच मोहेबर जानथे ओतका बड़ लइका, जमींदार के बेटा हवय, — चंपिया बिरजू सूत गिस का? इहांॅ आ जा बिरजू अंदर, तहूंॅ घलो आ जा चंपिया, भला मइनसे आही तो इ दारी,
दुनों आथे
चिमनी बुता दे, बप्पा बोलाही ता झन सुनिहा, खपच्ची लगा दे, भला मइनसे रे भला मइनसे, मुंॅहू देखा थोरकुन इ मरद के, बिरजू के दाई दिन रात साथ नी देथीस ता ले चुकिस जमीन, रोज आके माथा धरके बइठ जांय, मोला जमीन नी लेबर हवय बिरजू के दाई, मजूरी हर बने हवय, छांॅड़ दो जब तोर करेजा हर थिर नी रिही, ता का होही, जोरू जमीन जोर के, नीही ता कौनहों अउर के, बिरजू के ददा ला बड़ तेज ले रीस चघथे, चघत जात हवय, बिरजू के दाई के भाग खराब हवय, जे इसने गोबर गनेस गोसान पांय, कोन सोख मौज दिस हवय ओकर मरद हर, घानी के बैला साही खटत सबो उमर काट दें इकर इहांॅ, कभू एक पैसा के जलेबी बिसाके दिस हवय ओकर डउका हर, पटवा के दाम भगत ले लेके, बाहिरेच बाहिर बइला बाजार चल दिन। बिरजू के दाई ला एको घा नमरी लोट देखे घलो नी दिस आंॅखि ला, बैला बिसा लानिस, ओइदिन गांव मा ढिंढोरा पीटे लागिस, बिरजू के दाई इ दारी बैलागाड़ी मा चेघके जाही नाचा देखेबर। दूसर के गाड़ी के भरोसा नाचा देखाही।
अपने आप ले
अहू खुद घलो कुछू कम नीए, ओकर जीभ मा आगि लगे, बैलागाड़ी मा चेघके नाचा देखे के लालसा कोन कुसमे मा ओकर मुंॅहंॅू ले निकले रिहिस, भगवान जाने, फेर आज सुबे ले दूपहर तक कोन्हो न कोन्हों बहाना अठारा घ बैलागाड़ी मा नाचा देखाय जांहा किहिस हावय, ले खूब देखा नाचा, वाह रे नाचा, कथरी के तरी दुसाला के सपना, काल बिहनिया पानी भरे बर जब जाही, पतली जीभ वाली पतोमन हांॅसत आही अउ हांॅसत जाहीं, सबो जरत हवे इकरले, हांॅ भगवान दाढ़ीजार घलो, दू लइका के महतारी होके जस के तस हवय, ओकर गोसान ओकरे बात मा रइथे, वो चुंदी मा गरी के तेल डारथे, ओकर आपन जमीन हवय, काकरो करा एक घूर जमीन नीए इ गांव मा, जरही नीही, तीन बीघा धान लगे हवय अगहनी, मनखेमन बिख देबर बांचे तब ता।
बाहिर मा बैलामन के घंटी के आवाज आइस।
आपनेच बैलामन के घंटी हवय, का रे चंपिया?
चंपिया अउ बिरजू:- हूंॅ उंॅ उंॅ।
दाईः- चुपा, फेर गाड़ी घलो हवय, घड़घड़ात हे न?
चंपिया अउ बिरजू:- हूंॅ उंॅ उंॅ।
दाई:- चुपा, गाड़ी नी ए, तैं कलेचुप देखके आ तो चंपिया, भाग के आ चुपंचाप।
चंपिया:- हांॅ मइया, गाड़ी घलो हावय।
बिरजू हड़बड़ात उठ बैठिस, दाई ओला सुतादिस, बोले मत कहके, चंपिया गोदरी तरी सूत गिस, बाहिर मा बैलागाड़ी ला ढिले के आवाज आइस।
बप्पाः- हांॅ हांॅ, आगेन घर, घर आय बर छाती फाटत रिहिस। चंपिया बैलामनला ला कांदी दे दे, चंपिया।
बिरजू पांच मिनट ले खांॅसत रइथे।
बिरजू, बेटा बिरजमोहन, मइया रीस के मारे सूत गिस का, अरे, आभी तो मइनसे मन जातेच हवे।
दाईः- मनेमन- नी देखन नाचा, लहुंॅटा देवा गाड़ी।
बप्पाः- चंपिया उठत काबर नीअस, ले धान के पंचसीस राख दे,
धान के बालीमन ला ओसारे मा राखथे
दीया बारा।
दाईः- डेढ़ पहर रात के गाड़ी लाय के का जरूरत रिहिस। नाचा तो आप खतम होत होही।
बप्पाः- नाचा आभी सुरू नी होय होही, आभी आभी बलरामपुर के बाबू के कंपनी गाड़ी मोहनपुर होटल बंगला ले, हाकिम साहेब ला ले बर गे हावय, इ साल के आखिरी नाचा हावय, पंचसीस मिंयार मा खोंच दे, हामर खेत के हावय।
दाईः- हामर खेत के हावय, पाकगिस ना धान।
बप्पाः- नीही, दस दिन मा अगहन चढ़त चढ़त लाल होके नय जाही, सबो खेत के बाली मन। मलदहिया टोली मा जात रेंहे, हामर खेत के धान देखके आंॅखि जुरा गिस, सच कहत हों, पंचसीस टोरत मोर अंगठी कांॅपत रिहिस।
बिरजू हर एकठन धान ला लेके मुंॅहू मा डार दिस।
दाईः- कइसे लुक्कड़ हस रे, इ बैरीमन के मारे कोन्हों नेम धरम जो बांचे।
बप्पाः- का होइस, कड़कत काबर हस?
दाईः- नवा खाय के पहिली नवा धान ला जुठार दिस, देखत नीआ।
बप्पाः- अरे, इमन के सबो कुछू माफ हावय, चिरई चिरगुन ये येमन। हामन दुनों के मुंॅहू मा नवा खाय के पहिली नवा अन झन परे।
चंपिया:- धान ला दांत मा चाबके- अतका गुरतुर चाउर।
बिरजूः- अउ कहरत घलो हवय नी रे दिदिया।
बप्पाः- रोटी ओटी तियार हो गिस ना।
दाई:- नीही, जाय के ठीक ठिकाना नीए अउ रोटी बनाथे।
बप्पा:- वाह खूब ह, तुमन, जेकर मेर बैला हवय, ओला गाड़ी मंगनी नी मिलही का भला, गाड़ीवाला मनला कभू बैला के जरूरत होही, पूछिहांॅ, फेर कोयलीटोला मनला, ले जल्दी रोटी बना ले।
दाई:- बेर नी होही।
बप्पा:- अरे, टोकरी भर रोटी तैंहर पलक मारत बना लेथस, पांच रोटी बनाय मा कतका बेर लागही?
बिरजू:- मइया बेकार रीस करत रिहिस ना।
दाईः- चंपिया, जरा धौलसार ले ठाढ़ होके मखनी फुआ ला आवाज दे ना।
चंपिया:- फुआ- आ, सुनत हस फुआ, मइया बलात हवय।
मखनी फुआः- हांॅ, फुआ ला काबर गुहारत हस, सबो ओला मा एकेझिन फुआभर तो हवय बिना नाथ पगहिया वाली।
दाईः- अरी फुआ, ओ बेरा बुरा मान गे रेंहे, नाथ पगहिया वाले ला आके देखा, दूपहर रात मा गाड़ी लेके आय हावय, आ जाना फुआ, मैंहर गुरतुर रोटी बनाय नी जानों।
मखनी फुआः- खांॅसत आथे- एकरे बर घरी पहर दिन रहत पूछत रहेंव, नाचा देखे जाबे का? केहे रइथे ता पहिली ले आपन अंगीठी छपचा दे रइथे।
दाईः- घर मा अनाज दाना बगैरह ता कुछू नीए, एक बागड़ हवय अउ कुछू बरतन भाड़ा, सो रात भर बा इहांॅ तमाखू राख जाथों, आपन हुक्का ले आने हस ना फुआ।
मखनी फुआः- फुआ ला तमाखू मिल जाही ता रात भर का, पांच रात ले बइठ के जाग सकत हों। ओ हो हाथ खोलके तमाखू राखे हे, बिरजू के दाई हर, वो सहुआइन, राम कहा, ओ रात अफीम के गोली साही, एक मटर भर तमाखू राख के चल दिस गुलाब बाग के मेला मा अउ केहे रिहिस डिब्बा भर तमाखू हवय।
बिरजू के दाई चुल्हा छपचाय लागिस, चंपिया सक्करकांदा ला पिचकोले लागिस, बिरजू मुड़ी मा कराही ला राख के आपन ददा ला देखाथे।
बिरजूः- मलेटरी टोपी, एमा दस लाठी मारिहा तभू ले कुछू नी होय।
सबो हांॅसथे।
दाईः- तसका मा तीन चार बड़खा सक्करकांदा हावय, दे दे बिरजू ला चंपिया, बिचारा संझा ले –।
चंपियाः- बिचारा झन कह, मइया, खूबेच सचारा हावय, तैं का जानबे, कथरी के तरी
मुंॅहू काबर चलत रिहिस बाबू साहब के।
बिरजूः- ही ही ही बिलेक मारटिन मा पांच सक्करकांदा खा डारेन, हा हा हा।
सबो हांॅसथे।
दाईः- एकठन कनवा गुड़ हवय, आधा दांे फुआ?
मखनी फुआः- अरी सक्करकांदा तो अतका मीठा रइथे, अतका काबर डारबे?
बैलामन दाना कांदी खाके एक दूसर के देंहे ला चाटत हें, बिरजू के दाई तियार हो गिस, चंपिया छींट के साढ़ी पहनीस, बिरजू बटन नीए ऐकर सेती पटवा के डोर मा बंॅधवाय बर लागिस।
दाई:- अतका बेर का रेंगोइयामन रूके होही।
बिरजू के बप्पा बिरजू के दाई ला एकटक देखत हावय, मानो नाचा के पान के मेम। गाड़ी मा बैठिस ता बिरजू के दाई के देंहे मा अजीब गुदगुदी लागे बर लागिस।
दाई:- गाड़ी मा आभी बड़ जगह हावे, थोरे जवनी सड़क ले गाड़ी ला ले जाहा।
बिरजूः- उड़नजहाज साही उढ़िया बप्पा।
बप्पा:- रोवत सुनके- अरे जंगी भाई कोन रोवत हे अंगना मा?
जंगीः- का पूछत हस, रंगी बलरामपुर ले नी लहुंटिस हे, पतो नाचा देखे कइसे जाय, आसरा देखत देखत ओती गांव के जमो मइलोग चल दिन।
दाईः- अरी टीसनवाली तैं काहे रोवत हस, आ जा झट ले कपड़ा पहिरके, सारी गाड़ी परे हावय, बिचारी आ जल्दी आ।
सुनरी:- गाड़ी मा जगहा हावे, मैंहर घलो जाहांॅ।
लरेना के बीबी घलो आथे।
दाईः- जे बांचे हावा सबो आ जावा जल्दी।
तीनों झन आथे, बैला हर पीछू के पांय फेंकथे।
बप्पाः- साला, लात मारके खोरी बनाबे पतो ला।
सबो हांॅसथे।
दाई:- रोटी देत – खा लेवा एकेक करके, सिमराहा के सरकारी चुंआ मा पानी पी लिहा, अच्छा आप एक बैसकोप के गीत गा तो चंपिया, डरात हस काबर, जिहांॅ भूला जाबे, बगल मा मास्टरनी बैठिस हावे।
बप्पाः- चल भइया, अउ जोर ले, गा रे चंपिया, नीही ता बैला मनला धीरे धीरे रेंगे बर किंहा।
चंपिया:- चंदा की चांदनी—-।
बिरजू के दाई जंगी के पतो ला देख के सोचत हवय, गौना के साढ़ी ले एक खास किसिम के गंध निकलत हवय।
दाईः- मनेमन- ठीके तो किहिस हे ओहर, बिरजू के दाई बेगम हावे, येहर तो कोन्हों बुरी बात नीए, हांॅ वोहर सिरतोच पान की मेम हवय।
बिरजू के दाई के मन मा आप कोन्हों लालसा नीए, ओला नींद आवत हवय।
फणीश्वर नाथ रेणु की लालपान की बेगम कहानी से
एकांकी रूपान्तरण:- सीताराम पटेल


text:
[responsivevoice_button voice=”Hindi Female” buttontext=”ये खबर ला सुनव”]
भाषा, नयी दिल्ली, 05 जून 2017। प्रधानमंत्री नरेंद्र मोदी हर आज विश्व पर्यावरण दिवस के मौका म पृथ्वी ल एक बेहतर ग्रह बनाए के जरूरत उपर जोर दीन। उमन पर्यावरण संरक्षण के दिशा मं काम करत लोगन मन ल सलाम घलोक करिन।
मोदी हर कहिस कि ए साल के थीम ‘लोगों ल प्रकृति ले जोड़ना’ कुछ अऊ नही बल्कि ‘‘अपने आप मन ले जुड़े’’ के तरीका रहिस। उमन ट्वीट करिन, ‘‘हमार पर्यावरण के सुरक्षा अऊ एक बेहतर ग्रह बनाए के खातिर अपन प्रतिबद्धता ल दुहराए बर विश्व पर्यावरण दिवस एकदम सही समय हे।’’ एक अऊ ट्वीट मं उमन कहिन, ‘‘हम उन सबो मनखे अऊ संगठन मन के इच्छाशक्ति अउ प्रतिबद्धता ल सलाम करत हन, जऊन पर्यावरण के संरक्षण के दिशा मं काम करत हे।’’ पाछू हफ्ता राष्ट्रपति डोनाल्ड ट्रंप हर पेरिस जलवायु समझौता ले अमेरिका के हट जाए के घोषणा करे रहिस। एखर बाद मोदी हर कहे रहिस कि अभी हाल के पीढ़ी ल भावी पीढ़ी मन से एक स्वच्छ अउ स्वस्थ पृथ्वी म रहे के अधिकार नइ छीनना चाही।


text:
राजनांदगांव। मुख्यमंत्री डॉ. रमन सिंह ह गुरुवार के राजनांदगांव म अटल बिहारी वाजपेयी स्मृति सासकीय चिकित्सा महाबिद्यालय के नवा भवन के लोकारपन करिस। पेण्ड्री म मेडिकल कालेज भवन के निर्मान 112 करोड़ रूपिया के लागत ले करे गिस हे। एकर निर्मान दिसम्बर 2016 म सुरू करे गे रहिस। जेला अटल बिहारी वाजपेयी सासकीय चिकित्सा महाबिद्यालय परिसर के विकास 372 करोड़ रूपिया के लागत ले करे जात हे। एमा ले 112 करोड़ रूपिया म मेडिकल कालेज के नवा भवन बनाए गिस हे। 4 मंजिला मेडिकल कालेज भवन के भूतल म एनाटामी बिभाग, बायोकेमेस्ट्री, डीन कार्यालय, स्टॉफ कक्ष अऊ प्रथम तल म लेक्चर हॉल, लाईब्रेरी अऊ कम्यूनिटी मेडिसीन बिभाग संचालित होही। द्वितीय तल म लेक्चर हॉल, लाइब्रेरी, पैथालॉजी बिभाग, फोरेंसिंक मेडिसीन बिभाग, अऊ तृतीय तल म लेक्चर हॉल, फार्माकोलॉजी अऊ माइक्रोबायोलाजी बिभाग बनाए गिस हे।
Home ताजा समाचार अटल बिहारी वाजपेयी स्मृति सासकीय चिकित्सा महाबिद्यालय के नवा भवन के लोकारपन...


text:
सन्दर्भ : मोदी जी के छत्तीसगढ़ प्रवास
कई बछर पहिली जून के भरे गर्मी के ये बात मोला घेरी- बेरी सुरता आथे। ओ समय अविभाजित मध्य प्रदेश रहिस। कक्षा बारहवीं के पुनर्मूल्यांकन काम बर मोला तब भोपाल जाना परे रहिस। वो मोर जीवन के पहली रेल यात्रा रहिस अऊ रायपुर ले बाहिर कोनो बड़े शहर म जाय के पहली अनुभव रहिस। सरकारी दफ्तर म ये समझ म आइस के अविभाजित मध्य प्रदेश के ए क्षेत्र (वर्तमान छत्तीसगढ़) ले आये मनखे मन के संग राज्य के राजधानी भोपाल म बईठे अधिकारी मन अड़बड़ सौतेला व्यहवार करत रहिन। मन म बस एके सवाल आइस के दूरिहा-दूरिहा ले आये ग्रामीण अपन समस्या मन ले कइसे निजात पात होहीं!!
उमर छोटे रहिस अऊ जाने के चुलुक बड़का। मैं पहली पइत बड़ा ताल, मुख्यमंत्री निवास, राज भवन, विधानसभा भवन, मंत्रालय अऊ आन महत्त्वपूर्ण सरकारी इमारत मन ल देखेंव, साफ़, सुन्दर हरियर भोपाल देखेंव, चौड़ा-करिया सड़क मन ल देखेंव। इही बखत म हम ओ समे “मिनी बॉम्बे” के नाम ले मशहूर, इंदौर शहर घलोक गयेन। जाय के कारण रहिस IAS बनने के आस। मौका कम रहिस अऊ संउंख जादा। कहूँ ओ समय पढ़ईया लईका मन ल सिविल सेवा के परीक्षा के तैयारी करना होत रहिस त येती कोठारी इंस्टीटयूट जइसे कोनो कोचिंग संस्थान नइ रहिस। मैं अखबार म विज्ञापन देखे रहेंव के प्रेस काम्प्लेक्स म कोठरी इंस्टीटयूट ह एक कॉलेज खोले हे अऊ उहाँ ले स्नातक करत सिविल सेवा के परीक्षा के तैयारी संग म करे जा सकत हे। हम उहाँ गयेन जरूर, फेर कॉलेज के फीस, हॉस्टल आदि के खरचा सुन के निराश हो के वापस लहूट आयेन।
खैर, उपर के बात मन ल सुरता करे के मकसद एके हे कि रायपुर म रहइया हम युवा मन बर ये एक अचरज वाले अनुभव रहिस। अइसन सुविधा अउ विकास ल देखके आँखी चुंधिया गीस। एके राज्य के दू बड़े शहर मन ल देखके इरखा के अनुभव होवत रहिस अऊ अफसोस घलोक के अइसन कोनो शहर छत्तीसगढ म विकसित काबर नइ हो सकीस जबकि ओ दौर म मध्य प्रदेश के राजस्व के करीबन 40 प्रतिशत हिस्सा छत्तीसगढ ले जात रहिस। दिल म टीस उठत रहिस के राज्य के तीसर बड़का शहर रायपुर के संग अतीक सौतेला व्यवहार के कारण का रहिस होही। बिजली अऊ खनिज ले भरपूर ए हिस्सा के दोहन तो करे जात रहिस फेर जम्मो विकास भोपाल अऊ इंदौर जइसे बड़े शहर मन म समटा जात रहिस। बस्तर अऊ सरगुजा जइसे क्षेत्र मन के विकास ले दशकों अछूता रहे के सेती नक्सल समस्या घलोक जर जमा ले रहिस। ओ समय कामचोर, नाकाबिल, भ्रष्ट अऊ अनुशासनहीन अधिकारी मन ल सजा के तौर म बस्तर म तैनात कर दे जात रहिस। थोकुन सोंचव! सबले उपेक्षित, गरीब अऊ विकासहीन क्षेत्र मन ल सबले नाकाबिल अधिकारी मन सँभालत रहिन। आप मन घलोक सहमत होहू के नक्सल समस्या के बाढ़े के असली कारण ये व्यवस्था घलोक रहिस। आज मैं ओ समय ल सुरता करथंव त एक दुखदाई सपना कस लागथे।
ए दौर तक अलग छत्तीसगढ़ राज्य के आंदोलन उफान म आ गए रहिस। बिना खूनखराबा के पूरा शांति के संग छत्तीसगढवासी नवा राज्य के अवाज बुलंद करत रहिन। राज्य के वरिष्ठ पत्रकार, बुद्धिजीवी वर्ग अऊ कुछ राजनेता बेरा-बेरा म अलग राज्य के मांग, आलेख अऊ बयान मन के जरिये उठात रहिन। स्व. खूबचंद बघेल अउ स्व. विद्याचरण शुक्ल जी ह अलग छत्तीसगढ़ राज्य बर आंदोलन जरूर करे रहिन जेमां ओ मन ल आम जनता के समर्थन धलोक हासिल होए रहिस।
फेर एक दिन भगवान ह कहूं हम गरीब मन के सुनिच लीस। देश म माननीय श्री अटल बिहारी बाजपेयी जी के सरकार बनिस त लगिस के अब कोनो चमत्कार होही। अउ एक नवम्बर सन 2000 के दिन छत्तीसगढ़ राज्य के निर्माण होइस। आज हम श्री अटल बिहारी बाजपेयी जी बर कतको कृतज्ञता प्रकट करन, वो कमती हे। उंखर दूरदृष्टि ह मोर जइसे लाखों युवा मन के किस्मत बदल दीस अऊ उम्मीद ल घलोक बढा दीस। पाछू 15 बछर म विकास के जऊन प्रतिमान मुख्यमंत्री डॉ. रमन सिंह के सरकार ह खडे करे हे, वो गौरवशाली हे। आज दूसर राज्य मन बर छत्तीसगढ के विकास-यात्रा अनुकरणीय हे। छोटे राज्य मन के महत्ता का हो सकत हे, ये हमन साबित कर देखायेन।
ये हमर सौभाग्य ही हे के मोदी जी पाछू तीन साल म पांचवा पइत अऊ दू महिना म दुसरा पइत हमार राज्य म पधारत हें। माननीय प्रधानमंत्री जी के सुरू ले उदीम रहिस के आदिवासी अउ ग्रामीण क्षेत्र मन ल देश के विकास के नवा धूरी के तौर म विकसित करे जाए जेखर सर्वश्रेष्ठ उदाहरण राजनांदगाँव ज़िला के डोंगरगढ़ ले रूरबन योजना के शुरुआत करना होवय या बीजापुर जइसे नक्सल प्रभावित ज़िला ले महत्वकांक्षी आयुषमान भारत के शुरुआत होवय। प्रधानमंत्री मोदी के छत्तीसगढ़ के प्रति विशेष लगाव महज एक संयोग नइ हे! करीबन 18 साल पहिली जब ओ मन छत्तीसगढ़ राज्य के प्रभारी रहिन त पूरा राज्य के दौरा उमन जमीनी स्तर म करत रहिन। उमन आदरणीय अटल बिहारी बाजपेयी जी के विशाल सभा बस्तर म आयोजित कराए रहिन अऊ एखर से जुड़े बहुत अकन उंखर किस्सा वरिष्ठ कार्यकर्ता मन सुरता करत रहिथें। बहुत ही सहज अऊ सरल ढंग ले उमन बस्तर म संगठन स्तर म काम करे रहिन, वरिष्ठ कार्यकर्ता मन ल उमन उंखर नाम ले जानथें अऊ छत्तीसगढ़ के माटी ले ओ मन जुड़े हें।
सन 2000 म जब उमन राज्य के स्थिति देखे रहिन होहीं अऊ आज जब ओ मन इहां होए विकास ल देखत होहीं, निश्चित तौर म ओ मन ल गर्व के अनुभूति होत होही।
केंद्र म श्री नरेंद्र मोदी के प्रधानमन्त्री बनइय, छत्तीसगढ़ राज्य बर दुगुना सौगात लेके आए हे। अऊ कहूं इही कारण हे के राज्य के जतका विकास पाछू 4 बछर म होय हे, वोतका आज़ादी के बाद कभू नइ होय रहिस। सन 2003 म डॉ रमन सिंह के मुख्यमंत्री बने के बाद पहिली कुछ साल तो जुन्ना गड्ढा भरे म लगिस। केरल जइसे बड़े राज्य के बराबर बस्तर जिला ल 7 नवा जिला मन म विभक्त करना अऊ कुल 11 नवा जिला बनाके डॉ रमन सिंह ह भूगोल बदलके इतिहास रचाए हें। पहिली छत्तीसगढ़ राज्य अऊ फेर ए नवा जिला मन के निर्माण के फैसला ह अभूतपूर्व क्रांति के शुरुवात करिस। पहिली 16 बड़े जिला मन म 16 कलेक्टर अऊ एसपी रहिन उमन ल अब 27 छोटे जिला मन म 27 कलेक्टर, एसपी प्रभावी ढंग ले अपन भूमिका के निर्वहन करत हें। प्रशासन मनखे मन के अऊ तीर आए हे। जिला मन के नक़्शा तो जरूर छोटे होइस, फेर मनखे मन के जीवन म बड़का बदलाव होइस। पहिली जऊन काम बर दूरस्थ, वनांचल छेत्र ले मनखे मन ल रात भर यात्रा करके जिला मुख्यालय आना परत रहिस, उमन अब कुछेक घंटा म वो अपन काम निपटा के वापस संझा तक अपन घर पहुँच सकत हे। नवा जिला मुख्यालय मतलब वोतनेच नवा जिला चिकित्सालय, जमीन के रजिस्ट्री बर वोतनेच नवा कार्यालय, वोतनेच नवा अधिकारी, पटवारी अऊ आन सुविधा। सर्वांगीण विकास बर ये एक जरूरी कदम रहिस अऊ ए जिला मन के अलग-अलग सफलता के कहानी एकर प्रमाण हे। आज ए नवा जिला मन म अधिकतर युवा अधिकारी कुछ कर गुजरे के चाहत लिए अपन सेवा देवत हें।
सन 2012 म “खाद्य सुरक्षा कानून” बनइया पहिली मुख्यमंत्री डॉ रमन सिंह हे, जऊन ल केंद्र सरकार ह घलोक मॉडल-स्टेट के तौर म अपनाइस। छत्तीसगढ़ के योजना ल समझे के बादेच केंद्र ह अपन कानून पूरा देश म लागू करे रहिस। राज्य म अब कोनो भूख ले नइ मरय। आम आदमी खाए के चिंता छोड़के अब शिक्षा अऊ रोजगार म ध्यान दे पावत हें। अब ऊंखर तीर ये अधिकार हे के भूख ले विवश होके कोनो काम, कोनो भी दर म झन करंय अऊ सम्मान के संग अपन काम खुद अपन मर्जी ले चुनय। मुख्यमंत्री जी खुद डॉक्टर हें ए खातिर उमन आम आदमी ल ‘स्वास्थ्य बीमा कार्ड’ देके सेहतभरी जिंदगी के रद्दा खोले हें। कवर्धा म गरीब मन के नि:शुल्क इलाज करत उमन उंखर दुख-दरद ल तीर ले देखे हें अऊ ए दिशा म एक अभूतपूर्व कदम उठात राज्य के बहुत गरीब वर्ग ल सहूलियत पहुंचाए हें। स्वास्थय योजना म पहिली 30 हजार अऊ अब 50 हजार के बीमा राशि के प्रावधान करे गए हे। सोना म सोहागा ये के प्रधानमंत्री मोदीजी नवा योजना के मुताबिक पांच लाख के बीमा करत हें।
स्पष्ट हे कि छत्तीसगढ़ राज्य नित नवा कीर्तिमान गढ़त हे। प्रधानमंत्री आवास योजना म पूरा देश म हमर राज्य क्रियान्वयन म पहिली स्थान म हे। उज्ज्वला योजना के अंतर्गत दूरस्थ वनांचल क्षेत्र मन के ग्रामीण महिला मन ल गैस-चूल्हा मिलीस त उमन धुगिया ले मुक्ति पाये हें। छत्तीसगढ़ म 3 स्मार्ट सिटी, रायपुर, बिलासपुर अऊ नवा रायपुर आकार लेवत हे। नवा रेल लाइन के स्वीकृति मिले हे अऊ तमाम बड़े परियोजना मन, जऊन आर्थिक या राजनैतिक कारण मन ले अटके रहिन, सबो ल स्वीकृति मिलत हे। प्रधानमंत्री मोदी अउ मुख्यमंत्री डॉ. रमन सिंह के बेहतरीन जुगलबंदी ह ये विश्वास छत्तीसगढिया मन म जगाए हें कि हम जऊन मांगबोन, वो केन्द्र ले मिलत हे। पहिली जइसे सौतेला व्यवहार नइ होवत हे। तमाम सामाजिक सूचकांक इंगित करत हे के हमन उत्तरोत्तर प्रगति करे हवन अऊ आगू बढ़त हवन। कुछ विषय मन म तो हमन बड़का राज्य मन ल घलोक पाछू छोड़ देहे हवन। अऊ ये सब प्रधानमंत्री श्री मोदी के विशेष लगाव ही हे जऊन हमार आत्मविश्वास ल सरलग बढ़ावत हे।
प्रधानमंत्री मोदी के डॉ रमन सिंह के संग प्रगाढ़ता समय समय म परिलिक्षित होथे जब ओ मन लाखों मनखे मन के आघू मुक्त कंठ ले ऊंखर काम मन के प्रशंसा करथें अऊ आन राज्य मन ले आग्रह करथें के ओ मन ल छत्तीसगढ़ राज्य आके इहां के योजना मन ल समझके अपन राज्य म लागू करना चाही। नवाचार म हम बाकी राज्य मन ले घलोक आगू हवन अऊ ये प्रमाण हमर योजना मन ल समझे अवइया दुसर राज्य के अधिकारी मन खुदे देवत हें।
प्रधानमन्त्री मोदी देश के दूसर प्रधान मंत्री हे जऊन भिलाई स्टील प्लांट आवत हें। पाछू पईत स्व. जवाहरलाल नेहरू जब प्रधानमंत्री रहिन त भिलाई आये रहिन। श्री मोदी के ये प्रवास ए खातिर घलोक महत्त्वपूर्ण हे के ओ मन “उड़ान” योजना के तहत रायपुर-जगदलपुर उड़ान सेवा के शुभारम्भ तको करहीं। ए ऐतिहासिक घडी के पूरा राज्य ल बेसब्री ले इंतजार हे काबर के ये सुविधा बस्तर ल देश ले हवाई सेवा ले जोड़े के शुभारम्भ करही। जगदलपुर म नवा एयरपोर्ट बने के बाद बस्तर देशेच नहीं भलुक अंतरराष्ट्रीय स्तर तक अपन उडान भरे के साहस रख सकही।
राज्य बने के पहिली जऊन क्षेत्र मन म विधायक या राज्य के मंत्री के आना घलोक अपन आप मन म एक अचंभा होवत रहिस उहाँ राज्य बने के बाद मुख्यमंत्री डॉ. रमन सिंह जी के दौरा अऊ केंद्र म भाजपा सरकार आए के बाद आज उही क्षेत्र मन म प्रधानमंत्री जी के पहुँचइ एक नवा व्यवस्था ल जनम देवत हे जेमां प्रधानमंत्री ल शासक नहीं सेवक के रूप म देखे जा सकत हे। विकास यात्रा के माध्यम ले मुख्यमंत्री जी ह घलोक दूरस्थ क्षेत्र मन म दौरा करके पूरा प्रदेश ल समान रूप ले विकसित करे के अपन संकल्प ल भलीभाँति परिभाषित करे हें। केंद्र म सरकार बने के बाद प्रधानमंत्री जी के पाँचवाँ दौरा ऊंखर “सबका साथ सबका विकास” के संकल्प ल अऊ मज़बूती ले स्थापित करे हे।
सन 2000 म तत्कालीन प्रधानमंत्री श्री अटल बिहारी बाजपेयी जी के छत्तीसगढ़ निर्माण के निर्णय, सन 2003 म डॉ. रमन सिंह जी के मुख्यमंत्री बनइ अउ सरलग 15 बछर तक विकास के नवा कीर्तिमान गढ़इ अउ सन 2014 म मोदी जी के प्रधानमन्त्री बनइ, हम छत्तीसगढिया मन बर कोनो वरदान ले कम नइ हे। पाछू 15 बछर म हम बहुत आगू बढे हवन अऊ अवइया समय म हम नित नवा उचाई ल छूबोन।
प्रधानमंत्री जी के प्रति जनता के अनुराग अऊ स्वीकार्यता ल देखत “मोदी लहर” ल “विकास लहर” के नाम देवइ कहूं कोनो अतिशयोक्ति नइ होही। आज विश्व पटल म भारतवर्ष के प्रभुत्व हर हिंदुस्तानी के दिल म गर्व के अहसास ल अऊ मज़बूती प्रदान करे हे। “विकास लहर” के स्वागत करे “विकास के बौछारें” पहिलिच ले तइयार हे। प्रधानमंत्री जी के छत्तीसगढ़ आगमन के स्वागत करे बर मानसून ह छत्तीसगढ़ के धरती म पहिलिच दस्तक दे देहे हे। आशा हे के प्रदेश के ख़ुशहाली अऊ प्रगति म ए साल दुनोंच अपन किरदार ल सुघ्घर निभाहीं।
केंद्र म प्रधानमंत्री नरेंद्र मोदी जी अऊ प्रदेश म मुख्यमंत्री डॉक्टर रमन सिंह जी के संघरा उदीम ह साबित कर देहे हे के जब संकल्प पावन होही अऊ पूरा हिरदे ले प्रयास होही त “एक अऊ एक दो” नहीं भलुक “एक अऊ एक ग्यारह” होथे जेखर प्रभाव प्रदेश के जनता दिन दुगना रात चउगुना विकास के रूप म महसूस करत हें।
छत्तीसगढ़ के ढाई करोड़ जनता के आत्मविश्वास कुंलांचा मारत हे,
जय छत्तीसगढ़।
उज्ज्वल वीरेंद्र दीपक


text:
नवा बछर घलो बीतत बछर के अनुभव के माध्यम ले लोगन ल अइसने किसम के नवा आस देथे, नवा बिसवास देथे, नवा रस्ता देथे, नवा नता-गोता, संगी-साथी अउ हितवा मन के संसार देथे। अपन पाछू के करम मन के गुन-अवगुन अउ सही गलत के पहिचान कराथे। करू-कस्सा, सरहा-गलहा मन ले पार नहकाथे, खंचका-डबरा अउ कांटा-खूंटी मन ले अलगे रेंगवाथे। तब जाके मनखे ह मनखे बनथे, वोकर छाप ह जगजग ले उज्जर अउ सुघ्घर दिखथे। लोगन ओला संहराथें, पतियाथें अउ आदर्श मान के ओकर अनुसरण करथें।
छत्तीसगढ़ अभी घलो विकास के दृष्टि ले भारी पिछड़े हवय। लगभग दू दशक बीतत हावय, एकर स्वतंत्र अस्तित्व के सिरजन होये। तभो एकर मूल आस्मिता बर कोनो बने गढऩ के सुध लेवइया नइ मिलत हे, जबकि इही अवस्था ककरो भी निर्माण के बेरा होथे। वोला सुंदर आकार, संस्कार अउ सदाचार के गुन म पागे के। आज जइसे एकर नेंव रचे जाही, तइसे काल के एकर स्वरूप बनही। सैकड़ों अउ हजारों बछर ले पर के गुलामी भोगत ये माटी के रूआं-रूआं म लूटे के, हुदरे के, चुहके के, टोरे के, फोरे के, दंदोरे के, भटकाये के, भरमाये के, तरसाये के, फटकारे के चिनहा दिखत हे। इहां के मूल निवासी समाज आज भी उपेक्षा अउ षडयंत्र के शिकार हे।
अभी घलोक एला अपन पूर्ण स्वरूप के चिन्हारी नइ मिल पाये हे। काबर ते कोनो भी राज के चिन्हारी वोकर खुद के भाखा अउ खुद के संस्कृति के स्वतंत्र पहिचान ले होथे, जे अभी तक अधूरा हे। अउ ये स्वतंत्र स्वरूप के चिन्हारी आज के पीढ़ी ल करना परही। हमर ददा-बबा मन के पीढ़ी ह एला स्वतंत्र पहिचान देवाये खातिर एक अलग प्रशासनिक ईकाई के रूप म तो बनवाये के बुता ल पूरा कर देइन। अब एकर संवागा के जोखा हम सबके हे। कइसे एला आकार देना हे, विस्तार देना हे, पहिचान देना हे, साज अउ सिंगार देना हे, ये हमार पीढ़ी के बुता आय।
ददा-बबा मन जेन सपना ल देखे रहिन हें, वो सपना ल, वो सुघ्घर रूप ल हमन ल गढऩा हे। एकर भाखा ल, साहित्य ल, कला ल, संस्कृति ल, जुन्ना आचार-व्यवहार ल, जीये के उद्देश्य अउ धर्म-संस्कार ल हमन ल बनाना हे। एकर बर पूरा ईमानदारी के साथ हर किसम के स्वारथ ले ऊपर उठ के समरपित भावना ले काम करे के जरूरत हे।
कहे के नाम ले इहां छत्तीसगढ़ राजभाषा आयोग के गठन कर दिए गे हे। एक दशक एकरो स्थापना ल होय होगे हवय, फेर नेंग छूटे के छोंड़ ए आयोग छत्तीसगढ़ी भाषा खातिर कोनो खास बुता नइ कर पाए हे। लागथे के सरकार के या तो नीयत ईमानदार नइए नइते दस साल कम नइ होवय कोनो भाखा ल जमीनी रूप म स्थािपत करे बर। आयोग म जे मन ल सरकारी प्रतिनिधि बना के बइठारे गे हवय उहू मन हा-हा भकभक करे अउ लबारी के उपलब्धि के नाव म शेखी बघारे के छोड़ अउ कुछू नइ करंय।
छत्तीसगढ़ ल अपन पूर्ण स्वरूप के चिन्हारी मिलय इही आसा अउ बिसवास के साथ आप सबो झन ला नवा बछर के बधाई अउ जोहार-भेंट.....
सुशील भोले
54-191, डॉ. बघेल गली,
संजय नगर (टिकरापारा) रायपुर (छ.ग.)
मोबा. नं. 98269-92811


text:
���������������������Bgm ������������ ���������Bgm ������ ������������ ��������� ��� ��������� ������ ������������������ Rpg ���������Bgm ������������ ��������� ��������� ���
歌の名前: ���������������������Bgm ������������ ���������Bgm ������ ������������ ��������� ��� ��������� ������ ������������������ Rpg ���������Bgm ������������ ��������� ��������� ���
長さ: 59:17
ビュー: 93067
類似した曲 ���������������������Bgm ������������ ���������Bgm ������ ������������ ��������� ��� ��������� ������ ������������������ Rpg ���������Bgm ������������ ��������� ��������� ���: